title: Koolireisi ajal poistega seksinud abiõpetaja pandi 32 kuuks vangi

maintext:
Briti abiõpetaja astus kohtu ette õpilastega seksimise pärast. Kohus mõistis talle 32 kuu pikkuse vangistuse, ehkki kohtunik kahtles, kas naine ei kannatanud mitte depressiooni all või oli muud moodi vaimselt häiritud.
37aastane Jill Meldrum-Jones praktiseeris oma 15aastaste õpilastega seksi koolireisi ajal ja lennukis, kirjutas BBC.
Juhtumid tulid päevavalgele tänu kuulujuttudele abiõpetaja suhtes. Meldrum-Jonesile esitati kokku seitse süüdistust seoses seksuaalse tegevusega laste suhtes ning laste seksuaalsele tegevusele õhutamisega. Süüdistaja Stefan Kolodynski rääkis Coventry kroonikohtu ees, et Meldrum-Jones saatis poistele tekstisõnumeid, mille tekstid väljendasid selgelt toimunut ning sisaldasid vestlusi uute kohtumiste korraldamise suunas.
Üks ohver ütles kohtus, et poiss, kes jäi tundmatuks, tunneb siiani piinlikkust ja on närvis. Kohtunik sõnas, et on peaaegu uskumatu, et naine, kes on õnnelikult abielus, kahe lapse ema ja intelligentne, kaotab kontrolli oma tunnete ja otsustusvõime üle. Kohtunik avaldas arvamust, et selline käitumine võis olla seotud depressiooni või tema vaimse seisundiga.


description: Karikatuur

title: Karikatuur | Keskerakonna trump

fasttext_language: et


description: Kumb moehitt aitab pakasega võideldes kere soojas hoida?

title: Talvine duell

maintext:
Ülerõivaste trooni kõige kõrgemat kohta jagavad sel hooajal kaks küllaltki eriilmelist talverõivast: sulejope ja militaarstiilis villane mantel. Seejuures tasub mainida, et kui militaarstiilis mantlid on olnud moepildis vahelduva eduga juba mitu aastat, siis sulejope pole saanud moehiti staatust nautida juba väga pikka aega. Sulejopet peetakse pigem täiesti tavaliseks talviseks ülerõivaks, mis erilist elevust ei tekita. Sel hooajal tulid aga sulejopedega välja ka luksuslikud Prantsuse moemajad, mis muutsid tavalise kelgumäe rõiva hetkega luksuskaubaks. Muide, disainerisulejopede eest tulebki välja käia lausa 3000 euro ringis.
Talv on kohale jõudnud ja ilma üle virisemise asemel tuleb ennast lihtsalt soojalt riidesse panna. Küsimus on ainult, milline soojatee valida – sportlik sulejope või väljapeetum militaarstiilis mantel?
Kuna tegemist on tõesti kahe väga erineva ülerõivaga, siis tasubki teada, kellele ja millega need kõige paremini sobivad. Mida aga paljud ei tea, on see, et nii sulejopel kui ka militaarmantlil on küllaltki põnev ajalugu. Kuna rõiva ajaloo teadmine lisab nii mõnegi inimese jaoks sellele omajagu lisaväärtust, siis tasubki esmalt just sellest alustada.
Militaarmantel
Kaevikutest moeareenile
Sulejope oma 80 eluaastaga on militaarstiilis mantli kõrval otsekui poisike, sest sellise mantli lugu ulatub lausa mitme sajandi tagusesse aega. Tõsi, tegelikult tuleb militaarmantli ajaloo jaoks piiluda hoopis tema venna, militaarjaki (mis tegi ilma varasügisel) loosse, mis algab juba 18. sajandil. Umbes sel ajal pani Briti armee selga tänapäevase rõiva punast värvi esiisa. Punane militaarjakk pidi olema märk vaenlasele, et brittidega ei maksa jamada. 1846. aastal muutus aga provotseerivalt punane jakk hoopis looduslähedasemaks ja sai khakikarva tooni. Punases sõdurid oleksid olnud vaenlase jaoks lihtsalt liikuv märklaud, sest selline värvitoon juba märkamatuks ei jää.
Zara 129 €
Kaevikutest õngitsesid militaarstiilis jakid aga küllaltki kiiresti välja moedisainerid, kes tegid sellest aastakümneteks ühe ihaldusväärsema stiili. Pole vist ühtegi luksusmoemaja, kes poleks ikoonilisest jakist oma versiooni, kas siis jakki või hoopis mantlit teinud.
Seejuures väärib märkimist, et selline stiil on meele järele ka paljudele muusikutele. Näiteks on kandnud seda teiste seas Mick Jagger, John Lennon, Eric Clapton, Michael Jackson, Jimi Hendrix ja Rihanna.
Mango 139,99 €
Millega kanda?
Kuna tegemist on viisaka mantliga, siis kõige paremini sobibki see kokku viisakate riietega. Samas on tegemist küllaltki mitmekülgse mantliga, et seda võib vabalt kanda ka teksapükstega ja muude veidi vabama olekuga riietega. Tõsi, dressid ja militaarmantel kokku ei käi. Nagu ei tasu sinna juurde sobitada ka matkajalanõusid või karvase äärega talvesaapaid, vaid pigem lihtsa joonega nahksaapad.
H&M 99 €
Kellele?
Kuigi tegemist on moeröögatusega, siis on see sellest hoolimata väga väljapeetud ja sobibki inimesele, kes armastab korralikku ja detailideni viimisteltud välimust, kuid ei taha seejuures igav välja näha.
River Island 135 €
Milline on moodsaim?
Kõige moekam on praegu musta värvi ja kuldsete nööpidega militaarmantel (kanda võib muidugi ka militaarjakki, kui külma ei karda). Julgemad võivad soetada ka mantleid, millel on veel teisi miliaarstiilile omaseid kaunistusi, kuid nende puhul tasub arvestada sellega, et need lähevad kiiremini moest. Mustas värvitoonis ja kuldsete nööpidega mantel on selles osas turvalisem valik, kuna tegemist on omamoodi moeklassikuga.
Sulejope
Sünd tänu surmasuus viibimisele
Kuigi sulejope tundub olevat pigem moodsa aja leiutis, siis tegelikult on tegemist juba päris vanainimesega. Nimelt ilmus sulejope esimest korda pilti 1936. aastal ehk siis tänavu tähistab see talverõivas juba 80. sünnipäeva.
Sulejope isaks on ameeriklane Eddie Bauer, kes oleks südatalvel Washingtonis kalastusretkel viibides alajahtumisse oma elu kaotanud. Õnneks jäi Eddie siiski ellu ning ta disainis jope, mida tal oleks enda meelest tol hetkel vaja läinud. Hanesulgedega täidetud jope sai nimeks Skyliner ning neli aastat hiljem patentis Eddie oma leiutise, sest see tegi täpselt seda, mida ta soovis – hoidis kandjat soojas.
Mango 59,99 €
Aja jooksul on sulejope ilme muutunud. Näiteks 30ndate lõpus oli moekas kanda satiinist, piduliku muljega sulejopet. 70ndatel muutus sulejope aga hoopis magamiskotti meenutavaks mantliks. Kusjuures selle mantli disaininud Norma Kamali kasutaski alguses mantli õmblemisel päris magamiskotte.
Tänapäevasema välimuse sai sulejope tagasi 80ndatel, kui ta sai noorte garderoobi osaks. Sulejope ilmus Armani, Moncleri ja Timberlandi kollektsioonidesse ning oli eriti populaarne just Milano noorte seas. Kui sulejope olemus on ameerikalikult sportlik, siis 80ndatel paistis see silma oma kirgaste värvitoonide poolest, mis oli kuumaverelistele itaallastele väga südamelähedane.
Zara 59,95 €
Millega kanda?
Sulejope on oma olemuselt sportlik ja siiski eelkõige vabaajarõivas. Loomulikult ei tähenda see seda, et sulejopega tuleb ainult talvel metsa või kelgumäele minna, vaid pigem seda, et ülikonna peale või kleidi, seeliku ja viigipükstega seda kombineerida ei maksa. Pigem on sulejope parimad sõbrad teksapüksid või mõned muud vabama olekuga püksipaarid ja rõivad üleüldiselt.
River Island 120 €
Kellele?
Põhimõtteliselt võib ju sulejope alati kodus olemas olla. Siiski pole sellel palju kasutust neile, kes peavad iga päev viisakalt riides käima, kelgumäele ei jõua ning vabaajariietega liiguvad ringi ainult kodus. Kuna sulejope on enamasti üpris suur, siis ei ole see ilmselt ka kõige õigem valik neile, kes autoga liiguvad. Sulejope mahutamine rooli ja tooli vahele võib olla küllaltki keeruline ja ebamugav kogemus.
Samas on sulejope ideaalne neile, kes liiguvad palju jala ning ei taha, et talvised loodusjõud neile seejuures pika puuga ära teeksid.
Milline on moodsaim?


title: SUUR TAROSKOOP: mida lubavad kaardid novembriks?

maintext:
Taroskoop ehk horoskoop tarode kaasamise abil aitab saada aimu, mis ootab sind ees järgmise kuu aja jooksul. Kuid millised on küsimused, mida peaksid endalt see kuu küsima?
On selleks: kas ihaldan pigem näilisi asju, selmet järele mõelda, mida tegelikult on vaja? Mis on sinu jaoks hea, mis halb? Mis tõmbab mind eemale soovitud tulemusest? Miks olen kinni rutiinis ja kas saaksin seda muuta?
Või on selleks hoopis midagi muud? Sellest saad teada meie põhjalikust taroskoobist!


authors:
Tiina Kõrtsini
Kolmas Vend

description: Kui magus võimupirukas tegelikult maitseb, võib aimata Reformierakonna valulisest reaktsioonist, kui pärast 17 võimuaastat tuleb end sisse seada opositsioonipingil. Ei aita iseenda saba kergitamisele pühendatud küsimustering riigikogu ees ega reetureiks osutunud partnerite tümitamine valitsuse pressikonverentsil – kui tüdinud oravate võimutsemisest ollakse, näitab seegi, et Keskerakonnaga valitsusvastutust ja portfelle jagama asunutest ei küsi enam keegi, mis saab koostööleppest Putini erakonnaga.

title: TOP 5 | Oravate langemine

maintext:
Nüüd, kui peaminister Taavi Rõivase umbusaldamisega on valitsus kukutatud, huvitab meid, mida uus valitsusliit peenhäälestuse asemele pakub. Kui välis- ja julgeolekupoliitika muutmata jätmine näib mõistlik, siis teistes poliitikavaldkondades on ootused seda kõrgemad – ometi sunnivad Keskerakonna, Isamaa ja sotside valijatele antud lubadused võimalikke partnereid algusest peale üksteise ideedele jalga taha panema. Kas uues liidus saab olema senisest enam ruumi kompromissideks?
Rahvast lõhestanud Donald Trumpi saamine 45. USA presidendiks tähendab, et eesootav ametiaeg saab olema tunduvalt ettearvatum, kui see olnuks endise riigisekretäri Hillary Clintoni valituks osutumisel. Ent kui pettumusprotestid peetud ja võitjate valimispeod läbi, tuleb ameeriklastel olukorraga leppimise kõrval küsida endalt nagu eestlastelgi kuu aega tagasi: mis peaks muutuma presidendi valimise süsteemis ja institutsiooniski, et see valijate ootustele paremini vastaks?
Uued näod valitsuskabinetis
Reformierakonnale tehtud kambakas võimaldab seni koos ühes ministeeriumis võimu jaganud Jevgeni Ossinovskil ja Margus Tsahknal end mõjukamatel ministrikohtadel sisse seada. Ent ruumi tuleb teha uuele peaministrierakonnalegi, ja ministriks saamisel võib rolli mängida seegi, kas erakondlane kuulub Jüri Ratase või Edgar Savisaare toetajate hulka. Piruka võrdne jagamine on kahtlemata hea Keskerakonna kodurahule, aga kas ka Eestile?
Savisaarelgi trump varuks


authors:
Shamil Zhumatov
Pool
Kirill Kudryavtsev
Ha Ha

description: Eile hilisõhtul startis uus meeskond Kasahstanist Bajkongõri kosmodroomilt rahvusvahelise kosmosejaama poole. Kosmossse lendasid venelane Oleg Novitski, prantslane Thomas Pesquet ja ameeriklanna Peggy Whitson.

title: Kosmosesse lendas maailma vanim naisastronaut

maintext: We are ready for our launch tomorrow! All #smiles today during our crew press conference in Baikonur, Kazakhstan. pic.twitter.com/1j8ZMLMOsN


description: Täna tutvustab päevavideo tõelist unistuste reisisihtkohta kassiarmastajatele!

title: PÄEVAVIDEO: saar, kus kasse on kuus korda rohkem, kui inimesi!


authors: Afp Scanpix

title: Ville Arike | Euroliiga: maailma kõige põnevam ja tasavägisem korvpallisari!

maintext:
Euroliiga korvpallimaratoni esimene veerand on läbi saanud (kui tähti närida, siis päris mitte) ja võib teha esimesi kokkuvõtteid. Selge on üks: põnevust ja tasavägisust on rohkem kui rubla eest. Peetud on seitse vooru 30st, juba täna läheb lahti kaheksas. Keegi pole enam võiduta ja keegi kaotuseta. Just eile kustutati tabelist viimane null, kui Istanbuli Darüssafaka seljatas David Blatti juhtimisel Moskva CSKA enda - BC Kalev/Cramole ei jäägi enam ajaloo tegemise ehk armeelastele hooaja esimese kaotuse korraldamise võimalust. CSKA on küll 6 võiduga ainujuhtija ning ühe võidu kaugusel järgnevad Darüssafaka ja Madridi Real, ent 4. kohta lahutab eelviimasest, 15ndast kõigest kaks võitu! Maailma tugevaimas liigas NBAs on peetud küll veidi rohkem mänge, aga esimene ja tagumine pool kipuvad ikkagi selgemalt eristuma. Enamikul Euroliiga meeskondadel on hiilgav võimalus jäädagi terve põhiturniiri ajaks ühte tihedasse punti.
Tõsi, treeneritele-mängijatele on niisugune olukord kindlasti närvesööv, kuid fännidele seda magusam. Sarnaselt tabeliseisule on ka paljud mängud äärmiselt tasavägised. Seni peetud 56 kohtumisest tervelt 31 ehk rohkem kui pooled on lõppenud ühe poole kuni kuuepunktilise võiduga ehk võitja otsustamine on jäänud kas viimase minuti peale. Kohtumisi, kus meeskondi lahutab normaalaja lõpuks kuni kolm punkti ehk üks vise, on lausa 19 ehk 34% ehk rohkem kui kolmandik.
Rekordiomanikuks saab kindlasti pidada Saksamaa meistrit Bambergi, kelle kõik mängud on lõppenud kuni neljapunktilise vahega! Paraku seni suudetud neid hästi otsustada, sest võite on tulnud üks ja kaotusi viis tükki. Ka üleeile jäädi kodusaalis valusalt 78:79 alla Belgradi Crvena Zvezdale, kuigi viimaseks rünnakuks jäi rahulikult aega paarkümmend sekundit. Ent endine NBA-mees Darius Miller pole juba mitmel korral suutnud asja ära otsustada, sel korral keeras ta end lihtsalt puntrasse. Kindlasti mõttekoht muidu sümpaatset mängu näitava Bambergi peatreenerile Andrea Trinchierile. Sest viimase rünnaku lahtiharutamise võib ju usaldada ka Nikos Zisisele või Janis Strelnieksile. Euroliiga tase on tänu meeskondade arvu vähendamisele ilmselgelt ühtlustunud. Põhimõtteliselt jäi ju kolmandik seni Euroliigas mänginud meestest üle ning sarja jäänud tiimid said oma mängijate taset ühtlasemaks ja pinki pikemaks muuta. See kõik avaldub tulemustes ja tabeliseisus. Praegu näib küll, et just Euroliiga on maailma põnevaim ja tasavägiseim - ning seejuures piisavalt kõrgetasemeline.


description: Maheleib on väike pagaritöökoda Tallinna külje all Jüris, kus käsitööna valmivad traditsioonilised leivad, maitsvad saiad-pirukad-kringlid, suurepärased lõunasöögid ja hõrgud peotoidud. Kogu toodang valmib kvaliteetsest kodumaisest toorainest.

title: KINGIIDEE | Meki käsitööna valminud traditsioonilisi leivakesi ja saiakesi


description: Tallinna loomaaia jääkarud tähistasid eile oma sünnipäeva. Isa jääkaru Nord sai 15-aastaseks ja Nora 3-aastaseks.

title: PALJU ÕNNE! Loomaaia jääkarud Nora ja Nord pidasid sünnipäeva


title: Türgi keelas üleöö Facebooki, Twitteri ja Whatsappi kasutamise

maintext:
The Next Web teatas täna öösel, et Türgi piiras ligipääsu mitmele populaarsele suhtlusvõrgustikule ja veebisaidile Youtube.
Interneti järelevalverühm Turkey Blocks teatas, et meie aja järgi kell 01.20 piirati üle kogu riigi ligipääsu nii Facebookile, Twitterile, sõnumirakendusele Whatsapp kui ka maailmakuulsale kanalile Youtube.
Sotsiaalmeedia sulgemine on seotud 11 kurdimeelse Rahva Demokraatliku Partei (HDP) liikme kinnipidamisega, kes selle aasta juulis ebaõnnestusid katses kukutada parempoolsete president Recep Tayyip Erdoğan.
See ei ole esimene kord, kui Türgi valitsus sulgeb võimuvõitluse ajal internetiteenused. Eelmisel kuul blokeeriti Google Drive, DropBox, OneDrive ja GitHub.


authors:
Teet Malsroos
Kodanik Ernits
Seda Nimetatakse Juba Seniilsuseks
Üheselt Selge

title: Ernits jättis enda sõnul kogemata uue valitsuse poolt hääletamata

maintext:
Keskfraktsiooni liige Peeter Ernits jättis eile hääletamata, kui riigikogu andis rohelise tule Jüri Ratasele uue valitsuse kokkupanemiseks. Fraktsioonikaaslane Olga Ivanova vahendab Ernitsa sõnu ja ütles, et mehel jäi hääl andmata tehnilise apsaka tõttu.
Erakonna juhatuse ja keskfraktsiooni liige Olga Ivanova sõnas ERR-i raadiouudistele, et tekkinud olukorda arutas Keskerakonna juhatus, Jüri Ratase ettepanekul jätkatakse arutelu järgmisel esmaspäeval, vahendab ERR-i uudisteportaal.
Ivanova sõnul oli Ernits vajutanud küll rohelist nuppu, aga kuna riigikogu puuteekraanid on väga tundlikud, siis ta ei kontrollinud, et hääl läbi läheks. "Minul endal on ka nii juhtunud, et ma pidin kaks korda vajutama," rääkis Ivanova.


title: Vürst Vladimir sai ausamba

maintext:
Eile avas president Putin koos patriarh Kirilli ja teiste riigi olulisemate juhtidega Kremli lähedal Borovitski väljakul vürst Vladimiri monumendi .
Teravkeeled naljatasid, et tsaar Vladimir avab tsaar Vladimiri monumenti. Putin rõhutas, et vürst Vladimir on ajaloos oluline Venemaa ühteliitja ja kaitsja, kes kaugelenägelikult rajas ühtse ja tsentraliseeritud riigi alused.
25 meetri kõrgune skulptor Salavat Štšerbakovi loodud monument taheti algul püstitada Vorobjovi mägedele, kus asub Moskva ülikool, kuid kohalike elanike protest tegi selle võimatuks.
Otsustati valida Borovitski väljak, kuid UNESCO nõudmisel vähendati monumendi kõrgust – see on nüüd 17,75 meetrit.


authors: Reuters Scanpix

title: USAs läks tänupühal tulistamiseks

maintext:
USAs Kentucky osariigis puhkes tänupüha jalgpallimatši ajal tulistamine, milles kaks inimest kaotas elu.
Haavatuid on neli, vahendas CNN Louisville’i politseid.
Tulistamine leidis aset päeval kella kahe paiku Juice Bowli jalgpallimängu ajal, mil Shawnee park oli tulvil lastega perekondi, kes olid tulnud pühadeaegseid mänge vaatama.
Tulistamises kahtlustatavad on veel jooksus ning selle motiivid pole teada. Neli haavatut on viidud haiglatesse ning ka nende täpsema seisundi kohta esialgu teated puuduvad, kuigi on teada, et haavad ei ole eluohtlikud.


authors:
Ehk Juba Leitud
Väga Armas Tüdrukukene

title: Politsei otsib 14-aastast Vanessat

maintext:
Politsei palub avalikkuse kaasabi eile õhtul oma elupaigast Luunja vallas lahkunud 14-aastase Vanessa asukoha tuvastamisel.
Vanessa lahkus oma elupaigast Tartumaal Luunja vallas eile õhtul kella 19 ajal ja pole sinna senini naasnud. Teadaolevalt ei ole tal kaasas telefoni ega sularaha, samuti ei tunne ta Tartu linna ja ei oma maakonnas ega linnas tuttavaid.
Vanessa on 170 cm pikk ja sportliku kehaehitusega. Tal on heledamad pikad juuksed, mida ta sageli kannab krunnis. Lahkudes oli tal seljas must jope ja hallid spordijalatsid. Tüdruk räägib natuke eesti keelt ja saab keelest aru. Ta on seltsiv ning aldis uusi kontakte looma.
Politseipatrullid on kontrollinud piirkondi Vanessa elupaiga ümbruses ning võimalikke liikumisteekondi, kuid seni tulutult. Tüdruku teadaolevad tuttavad Märjamaalt ei oma samuti infot tema asukoha või liikumiste kohta.
Kõigil, kes on pildil kujutatud tüdrukut alates eilsest õhtust näinud palutakse sellest teada anda hädaabinumbril 112


title: PÄRIS PÖÖRANE: ahvid läksid naise seljas kaklema

maintext:
On teada, et turismipiirkonadades, kus võib ahvikesi kohata, on oht, et nad sinu käekotist midagi pätsavad või prillid minema viivad. Need ahvid olid aga nii julged, et pidasid vajalikuks oma suhteid selgitada vanema naise selja peal...
Kuigi pealtvaatajad muretsesid naise pärast, siis peategelane ise ahvide lustimisest välja ei teinud.


title: VIDEOD | Vaata, kes kehastub kelleks näosaate suures finaalis!

maintext:
Selle nädala pühapäeval on eetris "Su nägu kõlab tuttavalt" finaalvaatus, mis toimub otseülekandena Saku Suurhallist. Vaata üle, millised artistid on parodeerimiseks valinud finaali pääsenud Liis Lass, Kalle Sepp, Raivo E. Tamm ja Adeele Sepp!
Liis valis parodeerimiseks "Titanicust" tuntud pisaratekiskuja ja Celine Dioni kuulsaima hiti, "My heart will go on".
.


authors:
Ei Tea....
Tublid Ministrid Repinski Ja Korb

title: FOTOD | Uue valitsuse esimene pressikonverents: õllehinna tõus ja Martin Repinski

maintext:
Peaminister Jüri Ratase valitsuse esimene pressikonverents algas äsja isaks saanud Jevgeni Ossinovski õnnitlemisega. Seda tegid nii peaminister ise kui teised osalenud - siseminister Andrus Anvelt ja kaitseminister Margus Tsahkna. Ajakirjanike küsimustele vastates kinnitas Ratas, et uus valitsus tõstab lahja alkoholi aktsiisi. "Õlle ja kääritatud jookide aktsiis tõuseb, selles oleme kokku leppinud. Lõpphinna paneb paika kaubandusvõrk," ütles Ratas. Küsimusele, kas õllemüügi vähenemine võib tekitada väikepoodide pankrotilaine ja töökohtade kaotuse vastas Ratas: "Õlleaktsiisi puhul on kaks positsiooni. Esimene on alati rahva tervis. Eestis on alkohol väga kättesaadav võrreldes Skandinaaviaga. See ei ole õige. Väikesed maapoed jäävad ellu ka siis, kui õlletarbimine väheneb." Ratas kinnitas, et on suvel ise näiteks Häädemeestel poes käies näinud seda, et maakauplusest ostetakse ka muud kaupa peale alkoholi.
Rail Balticu olukorda kommenteerides sõnas Ratas, et sellest oli juttu ka uue valitsusleppe sõlmimisel. Uued ministrid soovivad projekti lähiajal üle vaadata. Kardinaalsest kannapöördest pole juttu olnud, lihtsalt uus valitsus soovib tutvuda ja hinnata raudteeprojekti kiirust, operatiivsust ja maksumust.
Agentuuri Associated Press esindaja uuris peaministrilt, kuidas peaks välismeedia kirjeldama Keskerakonda ja selle suhteid venemaaga. Ratas kinnitas: "Ma ei ole solvunud. Mõistan küsimusi, mis minu erakonna kohta esitatakse. Meie erakond on Eesti vabariigis tegutsev MTÜ, mis tegutseb Eesti vabariigi seaduste kohaselt ja soovib Eesti riigi kestmist." Ratas ütles, et eile õhtul helistas talle Soome peaminister, kellega vesteldes Ratas kinnitas Eesti seniste arengusuundade jätkumist. Küsimusele Martin Repinski sobivuse kohta maaeluministri ametikohale ütles Ratas: "See olukord ei meeldi ka mulle. Olen Repinskiga mitu korda vestelnud ja minu sõnum oli selge: need väga tõsised kahtlustused tuleb ümber lükata, kui need ei vasta tõele. Selleks pole aega järgnevad kümme aastat. Repinski peab selge vastuse andma lähiajal."


title: Inga Raitar | Toiduahelate ümberjagamise aegu

maintext:
Tänasin eksministrit olulise arusaama eest. Ta ei pannud ise tähele, et oli just teinud sedasama, mis viiski reformivalitsuse krahhini. Mitte, et ma arvaks, et loodav võimuliit oleks midagi maailma muutvat. Aga just see suhtumine "riik oleme meie, ja kõik, kes teistmoodi arvavad, on ju lihtsalt mingid kehva PR-tööga põhjendatavad poliitilised vastased". Toiduahelaid ei eksisteeri, sest kogu riik ongi ju meie toidulaud ja kuulub õiguspäraselt meile.
EASi juhi tagasikutsumine vallandas hädakisa – miks peab süütu mees vastutama ja ministri omavoli all kannatama. Kui mainisin ühes vestluses, et ehk polegi asi Hanno Tombergis ega ministrites, vaid alanud on tavapärane võimuhierarhia muutumisega kaasnev toiduahelate ümberjagamine, karjatas üks Reformierakonna kunagine minister dramaatiliselt: “Tomberg ei olnud toiduahelas!” Kõlades nagu muinasjutukuningas, kellele lapsesuu on just hüüdnud, et ta on alasti: “Loetlege selle tõestuseks minult puuduvad riietusesemed!”
Manufacturing of consent (parim tõlge oleks ehk “toodetud nõusolek”) on selliste kollapsiteni viiva poliitilise tehnoloogia nimi ning see on nii laialt levinud, et moodustab osa iga poliitilise süsteemi DNAst. Meie võimuhierarhiad on loonud tootmisüksused, mis toodavad neile sobivat ühiskondlikku arvamust, mis ei haaku reaalsusega, vaid pigem peaks looma reaalsust, mida nad oma võimu kindlustamiseks soovivad näha. Kui siis ühtäkki reaalsus sisse lööb ja selgub, et pikki aastaid süsteemselt ja kalli rahaga toodetud maailmapilt on ikkagi vaid pilt, võib hirmus hakata küll. Nagu lapsel, kes järsku on reaalses metsas, kus pole filmides nähtud toredaid dinosaurusi ega isegi efektinurga kolle, vaid kus on lihtsalt külm ja pime.
Kõige hirmsam asja juures on see, et pulti, millega reaalsusest endaloodud turvalisele kanalile ümber lülitada, polegi. Võib ikka paras šokk olla aru saada, et riigis elavadki reaalsed inimesed. Et nad ei asugi ohutute numbritena Exceli tabeli ruudukestes.
“Riigieelarve eesmärk on maksude kaudu kogutud raha jagamine riigiametnike vahel. Sellega saavad meie valitsejad hästi hakkama,” ironiseeris tuttav ettevõtja. Nüüd läheb siis suuremaks ümberjagamiseks. Et oleks võimalus suurte jugade juhtimisel kõrvale lendavaid pritsmeid õigele peenramaale suunata, kust tuleviku viljad võrsuma hakkavad. Viljad, mis järgmistel valimistel hea häältesaagi annaks ja seeläbi toiduahela püsimajäämise kindlustaks.
Võimuvangerdajad, kelle elu ainsad motiivid on poliitiline konkurents, võimu hoidmine ja iseenese positsioonide kindlustamine, suudavad neid ümbritsevas maailmas näha vaid neidsamu motiive. Vahel jääb mulje, et ainus muudatus, mida võimu ümber mängijad kardavad, on muudatus nende laenuvõimekuses ehk suutlikkus juba võetud laene ja liisinguid tagasi maksta. See sõltub otseselt neile riigi eraldatud ametikohtadest. Milleks meile parem- või vasakpoolsus, klassikut tsiteerides on pigem oluline, et pilvelõhkuja perekonda jääks. Kõik muu on ju eelmainitud manufacturing of consent abil muudetav. Kõik need, kes ei usu seda reaalsust, mille võimulolijad õigeks kuulutanud, on lihtsalt ideoloogiateenistuse apsud, kehva avaliku arvamuse kujundamise tulemus. Vead on vaid neil, kes on poliitilised vastased.
Presidendivalimiste fiasko ja valitsusvahetuses peetud avalik kambakas mõjusid poliitikat seni toredate poiste mängumaaks pidajatele külma dušina. Selgus, et meil on terve põlvkond noori mehi, kel ei ole üldse reaalminevikku, on ainult tegelikkusest võõrandunud virtuaalminevik. Poliitilisi kasvuhoonetaimi on viimase 20 aastaga selles võimujugadega vihmutatud kasvuhoones terve kloonide armee jagu aretada jõutud. Sina ja paljud, kes imestavad, et kust selline kamp küll Toompeale sai, võiks järgmistel valimistel seda imestamist meeles pidada. Siis enne valimisi debattides kõigile toredatele lubadustele praeguse pilguga vaadata ja sõpradelegi öelda, et ärge valige selle järgi et ilus poiss ja ma nägin teda telekas.
Elujõuline umbrohi
Maailma paremaks muutmine algab enesemuutmisest. Tervikisiksus ei tõsta ennast teistest kõrgemale positsiooni ega võimu kaudu, vaid peab kõiki endaga võrdseks. Suurem võim tähendab talle vaid suuremat vastutust. Ta teab selle kasuks otsustades väga selgelt, mida ta seda vastutust võttes suudab muuta ja mida mitte. Kui pean end sisimas väärtusetuks mutrikeseks, siis vajan selle kompenseerimiseks võimu. Seega pole mu maailm tasakaalus.


authors: Sinu Kommentaar Ei Vasta Meie Reeglistikule

title: Salakütte jahtima läinud inspektorid leidsid surnukeha

maintext:
20. oktoobril kella 18.50 ajal teatas salaküttide otsingu kontrollkäigul olnud Keskkonnainspektsiooni ametnik häirekeskusele, et Viljandimaal Viljandi vallas Kibekülast leiti inimese surnukeha. Tegemist oli kohaliku naisega, kellega lähedased polnud vähemalt 10 aastat suhelnud.
Sündmuskohale saabunud meedikud hindasid esmapilgul, et arvatavalt on tegu naise surnukehaga, millel välised vägivallatundemärgid puuduvad. Täpsemate asjaolude selgitamiseks saatis politsei surnukeha kohtuarstlikule lahangule.
Käesoleva nädala alguses laekunud ekspertiisi vastusest nähtub, et Kibekülast leitud naisterahva näol oli tegu 1962. aastal sündinud kohaliku elaniku Tiiuga. Surnukehal puudusid vägivallatundemärgid. Kuna surnukeha oli väga tugevalt mumifitseerunud, siis ei olnud võimalik määrata ei surma aega ega ka seda, kaua surnukeha metsas oli olnud. Politseile teadaoleva info kohaselt ei olnud Tiiuga lähedastel kontakti olnud vähemalt 10 aastat.
Politsei pressiesindaja Ragne Keisk sõnab, et surnukeha mumifitseerumine sõltub paljudest erinevatest asjaoludest: temperatuur, ilmastik, tuul, asukoht (kui palju tuult läbi käib), aastaaeg, sademed, õhuniiskus. Surnukeha leidmise hetkele möödunud suvi ja sügis olid soojad, mis sellele kõigele omapoolt tugevalt kaasa võisid aidata.
Keskkonnainspektsiooni Viljandimaa büroo juhataja Naima Täär kommenteerib Õhtulehele, et surnukeha leidmine oli inspektoritele esmakordne. "Meie oma inspekteerimiste ja kontrollimiste raames otsime püüniseid ja selliseid juhtumeid. Püüniseid, kus on koer, on läbi aegade ikka olnud, ent inimestega pole selliseid juhtumeid olnud," kommenteerib Täär. Ta lisab, et salakütte jahtinud keskkonnainspektorid suutsid jääda traagilise leiu järel rahulikuks. "Inspektoritel on head närvid ja korralik karastus, seega ei tohi ükski juhtum inspektoreid rivist välja lüüa," sõnas Täär.


authors: Suur Tänu Tsahknale Ja Ratasele Tõeliselt Isamaalise Teo Eest.

title: Jüri Saar | Keskerakonna väljakutsed ja Moskva soovid

maintext:
Reformierakondliku valitsuse võimult kõrvaldamine oli Eesti tuleviku jaoks ilma kahtluseta suur samm edasi. Juba ainuüksi reformarite opositsiooni saatmise eest on sotsid ja IRL ära teeninud valijate tulise kiituse. See, et ennast võimuga samastav erakond ja selle teostajad taas maapeale tagasi tuleksid, oli juba lausa vältimatult vajalik. Mis võib olla üsnagi valus kogemus, nagu näitab mõne eksmultiministri sõimlemine välismeedias.
Kas meie poliitelus leiavad aset kauaoodatud muutused koos lääneliku arengusuuna säilimisega, sõltub paraku kõige enam uue koalitsiooni juhterakonnast ehk sellest, millise positsiooni võtab poliitmaastikul sisse Keskerakond. Ei maksa naiivselt arvata, et 10 aastat opositsioonis olemist on andnud sinna kuuluvatele inimestele lõpmatult palju häid ideid, mille elluviimist takistas vaid kuri Reformierakond. Nüüd on karupunn eest ära ja kõik teed nende geniaalsete ideede elluviimiseks avatud.
Tegelik elu on märksa keerulisem, sest selle erakonna oletatavasti uuendusmeelne juhtkond põrkub õige pea reaalsusega. Uuelt valitsuselt on suhteliselt väikese tõenäosusega oodata radikaalseid samme näiteks erakondade riigieelarvest finantseerimise vähendamisel või valimisliitudele suuremate õiguste andmisel. Valitsuskoalitsiooni juhtparteina peab Jüri Ratase juhitud Keskerakond alustama hoopis väga peent laveerimistaktikat.
Vaja valijaid hoida
Kõiki pooli rahuldavaid lahendusi tuleb teha ka enda erakonna sees oleva opositsiooni rahustamiseks, koalitsioonipartnerite jaoks, kellest üks räägib üha valjemalt enda kasvavast isamaalisusest ehk rahvuslusest. See, et enda fraktsiooni teisitimõtlejad võivad hakata kiusu ajama, on väike mure ja võimalik mingilaadiliste boonustega neutraliseerida. Kõige suurem probleem ja Keskerakonna nõrgim koht on lojaalse valijaskonna alles hoidmine.
Valitsus peab paratamatult hakkama tegema konkreetseid otsuseid paljudel poliitiliselt tundlikel teemadel ning ilusatest, kuid üldsõnalistest loosungitest enam ei piisa. Samas hingavad aga kuklasse liginevad valimised aastatel 2017 ja 2019. Hoopis suurem oht ähvardab seetõttu Keskerakonda just selles pikemaajalises perspektiivis märgatava osa valijate kaotamise näol. Mis võib selle erakonna kergesti viia mitmeks osaks jagunemisele.
Ja siin tuleb mängu tunnustus, mida antakse Moskvas neile, kes käituvad just sealt lähtuvate suuniste järgi. Üks meie poliitkommentaator nentis õigesti, et venekeelne valijaskond ei toeta enam ühehäälselt Savisaart, kuid jättis poliitkorrektsel viisil ütlemata, keda venelased nüüd toetavad ja miks. Traditsiooniline tunnusmärk oli antud varem Savisaarele, nüüd enam mitte. On kuri kahtlus, et see ei kuulu peaminister Ratasele, vaid anti pigem ühele teisele aktiivsele keskerakondlasele.
Venekeelne valijaskond käitub valdavas osas jätkuvalt niisugusel viisil nagu Moskva õigeks peab. Võti nende südamete ja häälte juurde on käinud siiani läbi Vene televisioonist edastatud sõnumite. Pole kuulda olnud, et Moskva oleks võtnud suhtlemisel endiste liiduvabariikidega, kus elab arvukas venekeelne elanikkond, uue suuna. Varasema piitsa ja prääniku poliitika jätkumist näitavad ilmekalt kaks viimase aja sündmust.
Kalakonserv põhiseaduse eest
Äsja vabastati osa siinsetest kalatoodetest (kalakonservid) Venemaale sisseveo keelu alt, sest sealne tähtis amet (Rosselhoznadzor) olevat pärast põhjalikke mõõtmisi ja analüüse leidnud, et need ikkagi vastavad Vene turu kõrgetele nõudmistele. Varem tuvastati korduvalt Eesti ja Läti sprottides ohtlikke aineid. Nii on üks Vene turu avanemist ootav ettevõte avaldanud soovi ehitada juba järgmisel aastal uus kalakonservitsehh, mis annaks tööd 300 inimesele.
Eelmise nädala lõpul teatas Venemaa välisministeeriumi erivolitustega saadik Eleonora Mitrofanova muuhulgas järgmist. “Vene keele positsiooniga maailmas on rida tõsiseid probleeme, sealhulgas tuleb esile vene keele olukord lähivälismaal. Meie esmaülesanne on vene keele õigusliku staatuse arendamine ja parandamine naaberriikide konstitutsioonides ja praktikas.” Selline vana muusika.
Just sedaviisi näevad välja tegelikkuses pakutavad valikud − kui tahad kalatööstust arendada ja konserve Venemaale eksportida, siis paranda vene keele staatust põhiseaduses. Pööretega vasak- või parempoolsusse pole sellel kõigel vähimatki pistmist.
Küsimus on üheselt selles, mil määral uus valitsus leiab võimaluse teha otsuseid just selliselt, et need on Moskvale meele järgi. Kuid erinevalt Reformierakonnast sõltub Keskerakonna häältesaak naaberriigi pealinnast saabuvatest sõnumitest. Kui Ratas selle puzzlega edukalt hakkama saab, on ta kindla peale suur poliitik.


title: Kuidas talvistel teedel liiklusõnnetusi ennetada?

maintext:
Kuigi kõik autojuhid arvavad, et saavad juhtimisega hakkama, juhtub liiklusõnnetusi kurvastavalt sageli, eriti talvistel teedel. Kuidas saaks õnnetusi ennetada? "Isegi kui sul on väga head sõiduki valitsemisoskused, siis sellest ei piisa, et ohuolukordadesse mitte sattuda," kinnitab autokoolitaja Indrek Madar.
Autojuhtimine ei ole nii ohutu nagu kingapaelte sidumine ja tööle jalutamine. Kuidas aga sõita võimalikult ohutult?
"Sõita tuleb nii, et sõiduk ei kaotaks juhitavust," ütleb OÜ Autosõit juhataja Indrek Madar. Olenemata sellest, kas auto sõidab otse ega suuda pidama jääda või juba keerleb teel, on parim hetk õnnetuse ärahoidmiseks möödunud.
"Kui sõiduk on juhitavuse kaotanud, on viga juba tehtud," nendib Madar. "Nüüd tuleks hakata praavitama, et saada sõiduki üle kontroll tagasi. Me võime seda küll osata, kuid kas meile antakse selleks aega ja ruumi?"


title: 7 tonni soola ehk Kuidas tänavad lumest puhtaks saavad?

maintext:
Mismoodi käib talvine teehooldus? Raske veok loksub aeglaselt läbi teekonaruste, kiirust napilt 30. Kastis on seitse tonni soola – kõik see kulub ühe ringiga ära, aeg-ajalt tuleb puudugi.
"Sahk on ees, puistur taga," tutvustab Märt töövahendit. Ta töötab teehooldusmasinal juba kümnendat talve. Märt keerab lund lükates rooli, liigutab kange, vaatab peeglitesse, viskab pilgu ekraanile ja muudab saha laiust. Käib kerge kolksatus ja kabiiniaknast on näha kaht valget sarve, mis tähistavad sahaotsi. On tunda kerget survet: lükatav lumevall muudkui kasvab.
Märt selgitab, et teede eest hoolitsetakse erinevalt. Kui kõige rohkem kasutatakse lumetõrjeks soola, siis tõusudele puistatakse ka graniitkillustikku. Tõusude ja suuremate teede eest hoolitsemine ongi kõige tähtsam.
"Väiksemad teed tulevad siis, kui põhimaanteed on juba hooldatud," ütleb ta ja naerab, et kui väljas sajab lund, on töödega juba hilinetud.


title: 80-aastaseks saanud Robert Redford lubas näitlemisega lõpparve teha

maintext:
Augustis 80. sünnipäeva pidanud näitleja ning filmilavastaja Robert Redford plaanib näitlemise lõpetada, kuid loodab filmitööstuses edasi tegutseda, vahendas CNN.
Redford lasi end intervjueerida oma lapselapsel Dylanil ja ütles, et peab lõpetama kaks pooleliolevat filmirolli ja keskendub seejärel lavastamisele ning maalimisele.
Robert Redford (SHANNON STAPLETON)
Praegu teeb Redford koos Jane Fondaga Netflixile draamat "Our Souls at Night". Samuti on tal käsil thriller "Old Man and the Gun", milles mängib ka Casey Affleck.


authors:
Teet Malsroos
Ma Ei Tea Küll Kedagi

description: Ka selle nädala teletopi esikoha napsab endale paroodiasaade “Su nägu kõlab tuttavalt, mida jälgib 291 000 eestlast. Seda on saja tuhande võrra enam kui teisele kohale jäänud sarjal “Pilvede all”.

title: TROONILT KUKUTAMATU | Teletop’i juhib taas “Su nägu kõlab tuttavalt”


description: 20. jaanuaril annab Ameerika Ühendriikide 45. presidendina Washingtonis ametivande ja asub Valgesse Majja vabariiklane Donald Trump, kes sai teisipäeval peetud presidendivalimistel demokraat Hillary Clintoni üle kindla võidu.

title: Trumpi triumf

maintext:
Hillary Clintoni valimispeol valitses juba tund aega enne AP uudist täielik matusemeeleolu. Osa inimesi lausa nuttis.
Kella üheksa paiku astus nende ette demokraatide kampaaniajuht John Podesta, kes teatas, et Hillary Clinton täna öösel poolehoidjatele kõnelema ei tule. Pool tundi hiljem teatas telekanal CNN, et Hillary Clinton oli helistanud Donald Trumpile ja tunnistanud lüüasaamist.
Möödus veel paarkümmend minutit ja kell 9.50 astus vabariiklaste valimispeol oma toetajate ette õnnelik Donald Trump, kes esines võidukõnega.
Tema seekordse esinemise toon oli kampaaniakõnedega võrreldes hoopis vaoshoitum. Äkki ongi nii, nagu usub mõni ekspert, et presidendina erineb Donald Trump oluliselt presidendikandidaat Donald Trumpist, kes paistis silma populistlike avaldustega.
Valimiste võitja tõotas, et temast saab kõikide ameeriklaste president.
"Ameerikal on aeg siduda lõhestatuse haavad ja meil on käes aeg tulla ühtselt kokku," ütles Donald Trump võidukõnes.
Ta lubas, et uus valitsus toob kaasa kasvu ja uuenemise ning Ameerika lepib tulevikus vaid parimaga.
Trumpil jagus kiidusõnu ka konkurendile, keda ta valimiskampaania ajal oli ähvardanud vangi panna. "Meil on tema (avaliku teenistuse) ees väga suur auvõlg," lausus valimiste võitja.
Mis puutub välispoliitikasse, siis lubas Trump, et USA soovib partnerlust, mitte konflikte.
Trumpile tõid võidu eakamad
Valimistulemuste analüüs näitab, et Donald Trumpil tuleb võidu eest tänulik olla eelkõige eakamatele ja vähemharitud valgetele valijatele. Eriti tugev oli ta suurimas valijaterühmas ehk 50–64aastaste seas.
Hillary Clinton pälvis nooremate valijate ja naiste toetuse, kuid paraku jäi see arvatust nõrgemaks.
Oodatult toetasid Clintonit ka afroameeriklased ja latiinod. Neist andis oma hääle demokraatide kandidaadile vastavalt 88% ja 65%. Eelmistel valimistel andis afroameeriklastest koguni 93% ja latiinodest 71% hääle Obamale.
Valijate hääled jagunesid riigis enam-vähem pooleks: nii toetas Trumpi 47,5% ja Clintonit isegi pisut enam ehk 47,7% valijatest. See tähendab, et USA ühiskond on jagunenud kaheks ja see teeb uue presidendi töö keeruliseks.
Tasub meenutada, et ameeriklased ei saa tegelikult presidenti otse valida. Teisipäeval valiti 538 valimiskogu liiget ehk valijameest, kes omakorda valivad presidendi 41 päeva hiljem ehk tänavu 19. detsembril. Võidu tagab 270 valijamehe toetus. Donald Trumpil oli neid 289.
Donald Trumpi ametiaeg USA 45. presidendina algab 20. jaanuaril. USAs korraldati teisipäeval ka kongressivalimised. Uuendamisele läks kogu esindajatekoja koosseis ja kolmandik senatist.
Vabariiklastel õnnestus nii esindajatekojas kui ka senatis enamus säilitada. See tähendab, et Trumpil on hoopis kergem kongressiga koostööd teha kui praegusel presidendil Barack Obamal, kel demokraadina tuli pidevalt põrkuda vabariiklaste vastuseisuga.


title: KOLMAS POOLAEG | Kas Man City võit Barcelona üle oli ajalooline? Kes tuleb Eesti meistriks?

maintext:
Õhtulehe jalgpallisaates "Kolmas Poolaeg" arutavad ajakirjanikud Mart Treial, Viljar Voog ja Ott Järvela hetke pakilisematel jalgpalliteemadel.
Esmalt lahatakse Meistrite liigas toimunut, kus Manchester City hämmastas vägeva 3:1 võiduga FC Barcelona üle ja Varssavi Legia üllatas 3:3 viigiga Madridi Reali vastu. Kas oli õige, et Legia pidi mängima tühjade tribüünide ees? Ning mida arvata Leicester City väravavahi Kasper Schmeicheli imelisest seeriast?
Saate toetaja Triobeti koefitsientide läbi vaadatakse otsa eeloleval nädalavahetusel mängitavale Inglismaa Premier League'i 11. voorule ning leitakse üksmeelselt, et kui on üks soosik, kelle vastu tasub seekord kihla vedada, on see Londoni Chelsea. Järvela pakub välja ka paar jaburat variant. Lõpetuseks arutatakse Eesti Premium liiga olukorda - kas meister selgub laupäeval ja kui selgub, siis kes selleks kroonitakse? Igal osalejal on oma arvamus.


authors:
To Proletariaadi Diktatuur
Proletariaadi Diktatuur
Skisofreeniline Koalitsioon

title: Vabaerakond lubab ametisse astuvale valitsusele jõulurahu-aega

maintext:
Vabaerakonna juhatus analüüsis pühapäeval oma avatud koosolekul uue valitsuskoalitsiooni lepet ning leidis, et eeskätt on maksuteemades hulk murekohti. Juhatus sedastas, et ametisse astuva valitsuse maksumuudatuste plaan lööb kõige tugevamalt keskmiselt endaga hakkama saavate perekondade toimetuleku pihta.
See puudutab astmelise tulumaksu kavandit, mis hakkab enim koormama just keskmise tulu saajaid, aga see puudutab ka mitmete seniste soodustuste äravõtmist.
Erakonna esimehe Andres Herkeli sõnul on valitsusleppe maksuosas ka teemasid, mille õiguspärasuse kohta tuleb esitada küsimused Õiguskantslerile, näiteks kodulaenu intresside maksusoodustuse väga suur vähenemine ning tulumaksu deklareerimisel abikaasade ühisdeklaratsiooni võimaluse tühistamine.


title: Saksamaal ja Rootsis levib linnugripp

maintext:
Saksamaal on levinud linnugripp H5N8, reedel tuvastati see Berliinis ja Brandenburgis. Linnugripijuhtumeid on ka Rootsis.
Linnugripp tuvastati kahel linnul ning viimasel kahel nädalal on viirust tuvastatud ka mitmes teises Saksamaa liiduvabariigis. Aga samuti on linnugripp levinud ka teistesse Euroopa maadesse, kirjutas BBC.
Saksamaal Brandenburgi liidumaal Werderis, mis asub Potsdami lähedal, tuvastati surnud kajakal linnugripi viirus, kirjutas The Local. Kohalikke linnukasvatajaid on hoiatatud, pardid, haned ja kanad peavad jääma nende majapidamistesse.
Lõuna-Rootsi linnufarmis haigestusid linnud linnugrippi.


title: Eesti Keskerakonna, Isamaa ja Res Publica Liidu ning Sotsiaaldemokraatliku erakonna ühisavaldus valitsuskõneluste alustamiseks

maintext:
Eesti seniste edusammude taga on olnud kõigi meie inimeste töö ja pühendumus. Tunnustame varasemaid valitsusi, kes on juhtinud riiki südamega. Nüüd on tulnud aeg astuda järgmine samm, sest Eesti areng on seiskunud. Vajame värskeid ideid ja avarat mõtlemist.
Seisaku murdmiseks vajab Eesti koostöövõimelist, seesmisele usaldusele toetuvat, laiapõhjalist ja ideedele avatud valitsust, kes ei langeta otsuseid üksnes enese tarkusest, vaid kuulab ettevõtjaid, eksperte, vabakonda ja opositsioonierakondi. Ükski hea idee ei ole liiast.
Meie erakondadel lasub vastutus luua valitsus, mille eesmärk on viia Eesti välja majandusseisakust, hoida meie julgeolekut, suurendada ühiskondlikku heaolu ja pöörata Eesti rahvaarv taas kasvule.


description: Tallinna Ülikooli Ühiskonnateaduste instituudi politoloog Tõnis Saarts usub, et Savisaar ei hakka uuele võimalikule valitsuskoalitsioonile kaikaid kodaratesse loopima juhul, kui ka Savisaare leerist saab keegi ministrikoha.

title: Tõnis Saarts | Savisaar uuele võimalikule võimuliidule esialgu kaikaid kodaratesse ei loobi

maintext:
Radikaalseid muutusi ja vasakpööret kindlasti oodata pole. Esiteks on Eesti poliitikute mänguruum võrdlemisi ahtake ja seda just majanduspoliitiliste valikute osas, sest tänapäeva globaliseeruvas maailmas sõltume me väga palju meie lähinaabruses ja maailma majanduses laiemalt toimuvast. Loosungitel stiilis "lükkame Eesti majanduse käima" on retooriline, aga mitte just väga suur praktiline väärtus.
Teatud uued ideed ja initsiatiivid (eriti maksupoliitika osas) muidugi tulevad, kuid nende efekti näeme alles pikema aja pärast. Teiseks, valitsuses on ka IRL, mis tähendab, et liialt vasakpoolset poliitikat see valitsus vaevalt ajama hakkab: tulemiks saab olla pigem üsna hillitsetud kompromiss. Isegi, kui uus koalitsioonileping tuleb ambitsioonikam, kui eelmine, siis "vasakpööre" on liialt tugev sõna, pigem võiks oodata "kerget nihet vasakule".
Miks on Reformierakond valinud enda strateegiaks vasakvalitsusega hirmutamise, kui SDEga on koalitsiooni moodustamas vormiliselt rahvus-konservatiivne ja tsentristlik partei – seda enam, et Keskerakond on Reformierakonnaga Euroopa Parlamendis samas fraktsioonis?
Tegemist on suhtekorraldusliku võttega, et mõjutada avalikku arvamust, loomaks arusaam, et toimuv on julgeolekurisk ja Eesti demokraatiale lausa ohtlik. Praegu on käiku läinud lihtsalt sama plaat, mida Reformierakond on varem mänginud Savisaarega hirmutades, lihtsalt vastased, keda süüdistatakse, on nüüd teised.
Kui vaatame tõendeid ja fakte, siis miski ei kinnita seda, et uus valitsus hakkaks radikaalselt muutma Eesti välis- ja julgeolekupoliitika aluseid ning pööraks näo Läänest Venemaa suunas. See pole lihtsalt realistlik stsenaarium, kui veidigi Keskerakonna, SDE ja IRLi noorte juhtide vaateid kaaluda ja Eesti valija üldisi eelistusi arvesse võtta.
Kas tuleb ehk hoopis Reformierakonna ja Keskerakonna võimuliit?
Jah, kui nagunii keeruliseks kujunevad läbirääkimised uue kolmikliidu moodustamiseks ummikusse jooksevad. Aga soov KE-SDE-IRL poliitikutel siiski omavahel kokku leppida näib olevat üsna tugev ja lootus oravaparteil sellest mängust veel võitjana välja tulla on ülimalt kesine.
Kas Savisaar on nüüd mängust täiesti väljas või pigem suureneb tema mõju? Võib arvata, et kui Keskerakond läheb valitsusse, siis riigikogusse jääjad on pigem Savisaare leeri inimesed?


title: Obama: Trump on pühendunud NATOle ja Atlandi-ülesele liitlassuhtele

maintext:
USA president Barack Obama ütles oma esimesel valimisjärgsel pressikonverentsil, et tema vabariiklasest järeltulija Donald Trump avaldas toetust "tugevale NATOle" ning see on ka sõnum, mille ta viib välisriikide liidritele, kui ta sellel nädalal oma ametiaja viimasele ringreisile läheb, vahendas ERRi uudisteportaal CNNi, AFPd jt.
"Kui ma valimiste võitjaga rääkisin, pööras ta suurt tähelepanu meie strateegilistele liitlassuhetele. Seega – üks sõnumitest, mille ma edastada saan, on tema pühendumine NATOle ja Atlandi-ülesele liitlassuhtele," selgitas Obama.
Demokraatliku Partei esindajast riigipea avaldas ka arvamust, et Ameerika Ühendriigid peavad olema ka edaspidi "lootuse majakaks".
Samuti rõhutas Obama oma administratsiooni töötajatele, et neil on põhjust uhke olla, sest hetkel kui nad "võtmed üle annavad, on auto päris heas korras".


title: Õhtuleht rikkus head ajakirjandustava

maintext:
Pressinõukogu arutas Mart Pirita kaebust Õhtulehes 16. aprillil 2016 ilmunud artikli "Ministri meili lukustaja sai õiguse" ja 18. aprillil ilmunud artikli "Kohus mõistis siseministri meilikasti lukustanud IT-spetsialisti õigeks" peale ning otsustas, et leht rikkus head ajakirjandustava.
Artiklid räägivad sellest, et Tallinna ringkonnakohus mõistis õigeks Mart Pirita, kelle Harju maakohus oli varem siseministri ja politseijuhi meilikontode lukustamises süüdi mõistnud.
Mart Pirita kaebas Pressinõukogule, et artiklites käsitletakse teda kurjategijana enne sellekohast kohtuotsust. Kaebaja ei ole ka rahul, et tema arvamust ei küsitud, kuigi artiklid sisaldavad oletusi, tõendamata infot ja ebaõigeid väiteid.
Õhtuleht vastas Pressinõukogule, et ajakirjanik küsis Mart Pirita advokaadilt kommentaari ja see leidis kajastamist. Õhtuleht tugines termineid kasutades prokuratuuri süüdistusele, mis räägib meilikontode lukustamisest ja ka ringkonnakohtu otsus kasutab terminit "kontode lukustamine". Õhtuleht lisas, et ei ole käsitlenud kaebajat kriminaalasjas süüdimõistetuna.
Pressinõukogu otsustas, et Õhtuleht rikkus ajakirjanduseetika koodeksi punkti 1.4., mis näeb ette, et ajakirjandusorganisatsioon kannab hoolt selle eest, et ei ilmuks ebatäpne, moonutatud või eksitav info. Samuti rikkus Õhtuleht punkti 4.11., mis näeb ette, et pealkirjad ei või auditooriumi eksitada. Pressinõukogu on seisukohal, et kuna kohus ei leidnud tõendeid, siis ei saa kaebajat nimetada meilikasti lukustajaks.


title: Alkoholikonverents: üle 100 000 tuhande eestlase võib pudelit nähes murduda

maintext:
Täna toimub Tallinnas Tervise Arengu Instituudi (TAI) korraldatud alkoholikonverents "Piirid ja piirangud“.
Sotsiaalministeeriumi terviseala asekantsleri Maris Jesse sõnul on Eestil veel pikk tee minna, et rääkida normaalsest alkoholitarbimisest. "Paljud, kellel on alkoholisõltuvus, need üritavad seda ikka kontrollida," ütleb ta. Jesse leiab, et kauplused ei panusta hetkel veel piisavalt palju sellele, et inimene saaks minna poes kassani nõnda, et ta ei peaks alkoholipudelitest mööduma.
"Üle 100 000 tuhande inimese on hetkel Eestis, kes võib pudelit nähes murduda," rääkis Jesse. See on 11% täiskasvanud elanikkonnast, kellest lõviosa moodustavad mehed.
Maris Jesse sõnul põhineb see kurb tõsiasi vaid mõne aasta tagusest uuringust.


title: Hiina pumpab muskleid

maintext:
Hiina jõudis sel nädalal esitleda uusi viienda põlvkonna radarile nähtamatuid hävitajaid J-20, maailma suurimat sõjadrooni ja lennutada õnnestunud katsel õhku senistest hiiglaslikuma kanderaketi Changzheng 5. Vaid napp kuu pärast seda, kui president Xi Jinpeng kuulutas, et USA ohustab Hiina ja Venemaa julgeolekut, on riik hakanud muskleid pumpama. PIKK MARSS: Raske kanderakett Chanzeng 5 lendas õnnestunud katselennule kell 8.43 3. septembril. (Reuters / Scanpix) Eesti keeli on raketi nimi Pikk Marss 5 ja see väidetavalt loodussõbralik vedelkütust tarvitav rakett startis 3. novembril kell 8.43 hommikul Pekingi aja järgi. Rakett, mille diameeter on viis meetrit varasemate analoogide 3,35 meetri asemel lennutati üles Wenchangi raketikeskusest Hainani provintsis. 57 meetri pikkust Suurt Marssi on arendatud kümme aastat ja tuleval aastal peaks sellega viidama esimene robotlabor Kuule. 2022. aastaks on kavandatud uue kosmoselabori ehitus, mille raskete plokkide orbiidile toimetamiseks on samuti vaja ülisuure tõstevõimega raketti. HÄVITAJAD ÜLELENNUL: J-20 on Hiina esimene viienda põlvkonna hävitaja. Reuters/Scanpix (Reuters / Scanpix)
Kuigi Hiina kinnitas, et rakett kandis katsel vaid satelliidi maketti, on NASA analüütik oma blogis kirjutanud, et ilmselt oli pardal siiski eksperimentaalsatelliit Shijian-17. mille ülesandeks on testida elektrilise rakettmootori tehnoloogilisi võimalusi.
Otsib ise sihtmärgi Vaid paar päeva varem näidati Zhuhai rahvusvahelisel lennundusnäitusel publikule kõrgtehnoloogilist luure- ja ründedrooni CH-5. Väidetavalt suudab droon katta tankimata 20 000 kilomeetrit ja sealjuures pilduda kaks päeva pomme vaenlaste pihta. Briti ajaleht Daily Star tsiteerib Hiina väljaandeid: "See on üks maailma võimsamaid sõjadroone, mille eripära on, et ta suudab nii jahtida sihtmärke kui ka need seejärel hävitada. Inimeste sekkumist on vaja väga minimaalselt." Hiina on andnud litsentsi ka nende eksportimiseks ja projekti peadisainer Shi Wen ütles, et mitme riigiga peetakse CH-5 müümiseks juba läbirääkimisi. Hiinast on viimastel aastatel saanud maailma juhtiv mehitamata õhusõidukite valmistaja, kuid enamjaolt on tegu väiksemate tsiviilkäibes olevate droonidega. Ameeriklaste konkurent Päev enne sõjadrooni esitlemist näitas sama lennundusnäitus ka Hiina uusimat hävitajat J-20, mille seeriatootmine peaks algama 2018. aastal. Hävitaja on mõeldud vastukaaluks ameeriklaste Raptor F-22-le. Hävitajad lendasid üle pealtvaatajaskonna nii kiiresti ja nii madalalt, et parkimisplatsil seisnud autode alarmid hakkasid üksmeelselt üürgama. Kaks olemasolevat hävitajat tegid mitu sellist umbes 60sekundilist ülelendu, kuid ei maandunud ja nii ei pääsenud keegi ülisalajasi hävitajaid näppupidi katsuma. SUURIM SÕJADROON: See mehitamata lennuk on väidetavalt suuteline lendama 20 000 kilomeetrit ja ise sihtmärke otsima. Repro (Reuters / Scanpix) Vaatlejad nägid uusima raske transportlennuki Y-20 lendu ning ootamas on veel maailma suurima merel maanduva lennuki AG-600, pommitaja Xian H-6K ning ründekopteri Z-10K esitlus.


title: Ratas "Pealtnägijale": oleme peatanud kõikide advokaatide tellimused ja ei vaata kohtulikult karistatud liikmetele läbi näppude

maintext:
Keskerakonna esimees ja vastne peaminister Jüri Ratas kinnitas ETV "Pealtnägijale“ antud intervjuus muu hulgas Keskerakonna tõsiseid probleeme. Ratas ütles, et Keskerakond on peatanud kõikide advokaatide tellimused erakonna, sh Edgar Savisaare poolt ning ei kavatse kohtulikult karistatud liikmetele läbi sõrmede vaadata. Ratas kinnitas "Pealtnägijas", et Keskerakonnal on hetkel tõsised probleemid, mis on seotud rahastusega ja teatud reklaamidega, mille puhul kohus on öelnud, et tegemist on avaliku sektori raha kasutamisega. Samas kinnitas Ratas telekaamerate ees, et erakond saab probleemidega hakkama, "aga muidugi on sellel oma hind“. Ratas ütles, et ei ole kuulnud Savisaare lindistusi, kus viimane räägib kõigest n.-ö lahtise tekstiga. "Arvestades selle protsessi pikkust peab valmis olema kõige halvemaks,“ sõnas Keskerakonna esimees.
Ratase sõnul auesimehe pakkumine Savisaarele tehtud, "aga kui ei ole võimalik temaga telefoni teel suhelda, olgu siis nelja silma all või kuue silma all, siis ei ole mõtet sellest pakkumisest enam väga palju rohkem rääkida“.
Kas Edgar Savisaare advokaati jääb erakond edaspidi kinni maksma? "Me oleme peatanud kõikide advokaatide tänased tellimused erakonna poolt, sh ka Edgar Savisaare poolt. Seda ressurssi meil erakonna eelarves 2016. aastal ei ole olemas,“ ütles Ratas. Ratase sõnul maksab erakond Savisaare eest autorenti, autojuhi palgatasu ja kütuse eest. Keskerakonna esimees ütles, et kindlasti kavatsetakse neist liikmetest, kellel on kehtivad kriminaalkaristused, erakonna ridu puhastada. "Ei ole sellist võimalust, et Keskerakonnas oleksid kriminaalselt karistatud inimesed, et Keskerakond vaatab neile läbi näppude,“ ütles Ratas. Kas Krimm on okupeeritud või ei ole? "Jah on,“ sõnas Ratas ja lisas: "Ma mõistan ajakirjandust ja ma mõistan avalikkust, et ükskõik, mis intervjuud Jüri Ratas annab, ta peab ütlema teatud stamplause: et osa Ukrainast, Krimm on okupeeritud. Ta peab ütlema lause, mis on seotud protokolliga. Ta peab ütlema laused, mis on seotud Gruusiaga jne. Ma ei pane seda pahaks ja ma mõistan seda, sest Keskerakond on üks tavaline Eesti erakond, kes seisab selle eest, et Pika Hermanni tornis lehvib lipp ka järgnevad 25, 50, 100 aastat, mille värvid on sini-must-valge.“


title: LUBAMATULT SEKSIKAS EMA: 12 häirivat selfiet, kus ema ja laps koos olla ei tohiks...

maintext:
Miks peaks üks ema tahtma poseerida provokatiivselt ja ebasobivalt seksikalt - seda kõike oma lapse juuresolekul...
Paljud meist on läinud vooluga kaasa ja teevad endast selfie`sid , kuid ometigi valivad enamus meist, et kuna, kus ja kellega, vahendab The Sun.
Veider selfie võib olla ohutu, kuid ometigi tekitavad need 12 fotot küsimusi...
Kas julged vaadata?
Vaata SIIT!


authors:
Teet Malsroos
Keskmine Eestlane

title: Rein Toomla | Vasakpööret ei tule, aga suureneb riigi roll

maintext:
Politoloog Rein Toomla selgitab, mis muutusi toob uus valitsusliit. Kas toimub vasakpööre? Pööret muidugi ei tule. Toimub küll väike nihe vasemale, mis seisneb selles, et kõik need kolm – IRL, sotsiaaldemokraadid ja Keskerakond – on andnud mõista, et riik peaks olema aktiivsem paljudes asjades: kes toetuste jagamisel, kes haldusreformi tegemisel jne. Järelikult – riigi roll saab olema suurem, ja selles see nihe vasemale väljendubki. Reformierakond on pigem seda meelt, et riik võiks sekkuda vähem, kuid ei maksa unustada, et oma programmiliste arusaamade poolest on nemadki vasemale nihkunud. Seniseid partnereid vasakpöördes süüdistada on sõnum avalikkusele, et näidata, et vaat mis punt nüüd asemele tuleb.
Iseasi on, palju seda nihet tavaline inimene märkab. Ilmselt alles siis, kui hakatakse maksupoliitikat muutma ja mingisugusel kujul viiakse sisse astmeline tulumaks. Kui riik hakkab nüüd rohkem raha koguma ja seda senisest enam ka toetustele suunama, siis see on ka märgatav. Ja vaevalt, et see inimestele vastumeelt on, võib-olla ainult rikkamale osale rahvast, kellelt hakatakse rohkem raha küsima.
Hakkab siis sotside mõju selles valitsuses nüüd märgatavalt suurenema, kui tegelikult on IRL rahvuskonservatiivne erakond ja Keskerakond tsentristlik? See mõju ei saa olema suur. Üldpildis muutub tegelikult vähe. Õigupoolest võib küsida, mille poolest Reformierakond siis Keskerakonnast erineb. Ega me väga palju erinevusi ei leiagi, sest mõlemad on ju liberaalid. Selles mõttes oleksid nad omavahel ehk isegi kõige sobivamad partnerid, aga nüüd on mõlemad juba usinasti sildu põletanud. Kas näete koostöö muutumist Ida suunal, sest koostööleping Ühtse Venemaaga on ikkagi olemas, mis sest et külmutatud? Ei ole tõenäoline, et Eesti poliitika hakkaks radikaalselt muutuma. Eesti on olnud kogu aeg seda meelt, et Euroopa Liidul ja NATO-l peaks ida suunal olema ühtne poliitika. On ohtlik, kui Eesti hakkaks midagi üksi tegema. Eesti ülesanne on tegelikult olnud ELi ja NATOt veenda, et Vene-suunaline poliitika oleks veelgi karmim ja tulemuslikum. Kõik, mis on selle vastu, ei ole enam Eesti huvides. Kuid vaevalt, et Keskerakond ilma Savisaareta suudaks oma partneritele selgeks teha, et Venemaaga on nüüd häid suhteid vaja ja vilistame Euroopa Liidule. Kui nad seda ka teeksid, siis laguneks seegi koalitsioon väga kiiresti. Kas Savisaar on mängust täiesti väljas või võib tema mõju suureneda riigikogus, kui eelkõige Ratase leeri inimesed saavad kohad valitsuses ja riigikogusse jäävad niinimetatud savisaarlased?


maintext:
Päevas tuleb juua kolm klaasi piima? Üks klaas? Mitte ühtki, sest see on vasikate jook? Ajaleht Los Angeles Times võtab värsked piimauuringud kokku.
Mõnda asja saab piima kohta öelda päris kindlalt. See on kontsentreeritud kaltsiumiallikas. See sisaldab valku ja teisi toitaineid.
See kutsub aga isegi piima uurivate teadlaste seas esile vastakaid arvamusi, kirjutab Los Angeles Times. Tarbija aga laiutab poeriiulite ees käsi: kas piim on kasulik või kahjulik? Vastuse annavad värsked teadustööd.
Kas piim on kasulik või hoopis kahjulik? (Teet Malsroos)
Plussid


authors:
Siim Vahur
Linnateater

description: Rammo fondi stipendiumi pälvisid Indrek Ojari ja Külli Teetamm.

title: "Ka kahelauselises rollis võib olla sees Hamleti sügavus."

maintext:
"Millegipärast ma leidsin teil alati puudusi, aga korraga ma avastasin, et see roll oli teil sügav. See oli rabav! Ma ei tea, kuidas te seda suutsite," kiitis üks vanemaid Eesti näitlejaid, 92aastane Leida Rammo Linnateatri näitlejat Indrek Ojarit rolli eest lavastuses "Hiirtest ja inimestest". Laupäeval andis ta Linnateatri omanimelise fondi kahest esimesest stipendiumist ühe just Ojarile.
Keerukad rollid on põnevamad
"Iga roll on väljakutse, sest tuleb õppida tundma seda autorit, kes on üritanud hinge sisse puhuda tegelasele, keda ta oma näitemängus kujutab. See on alati selline tuttavaks saamine, tundma õppimine, tegelase omaks võtmine. Lõpuks õpid seda armastama ja muutudki natuke selleks tegelaseks," kirjeldab Indrek Ojari rolli loomist ja kinnitab, et ei osanud kindlasti sellist tunnustust oodata ning seetõttu on see temale väga suur üllatus ja au.
"Selles tegelases väljendus lihtsus. See oli lugu sellest, kuidas keeruline maailm, aeg ja ühiskond ei mõjuta teatud suhteid, teatud tundeid," seletab Ojari. Rolli sisseminek on näitleja sõnul raske, aga meeldiv.
Ojari usub, et sai Lennie rolliga lõpuks väga heaks sõbraks.
Kui küsida, millist rolli Ojari enda parimaks peab, tõdeb ta, et sellele küsimusele on alati keeruline vastata. "Isegi puudega inimest mängides teeme seda teatud määral iseenda pealt, iseendast lähtuvalt. Mis see näitlemise kunst muu on, kui kunst tunnetada inimolemust ja püüda seda teistega jagada. Ja kui see on äratuntav esitajale, siis loodetavasti ka vaatajale," annab Ojari taas mõista, et iga rolliga tuleb ühtviisi vaeva näha.
"Ma ei ütleks, et see Lennie roll mingisugusel skaalal teistest eristuks. Ma pean kõiki oma rolle samaväärseks ja iseendale oluliseks."
Tulevikurollidest rääkides tõdeb näitleja, et eks äärmused ikka tõmbavad. "Nagu Elmo Nüganen ütles Leida Rammo kohta: ta on inimene, kellel on säilinud uudishimu maailma ja inimese vastu. Minagi tahaksingi mängida eelkõige neid rolle, mis rohkem uudishimu tekitavad," seletab Ojari.
Mida keerukamat tegelast tuleb mängida, seda põnevam ja väljakutsuvam. "Kes ei tahaks mängida Hamletit või vähemasti proovida," muigab Ojari, ent lisab tõsinedes, et see ei ole tegelikult omaette eesmärk.
"Ma usun, et teinekord võib ka kahelauselises rollis olla sees Hamleti sügavus."
Leida Rammo rääkis stipendiumide üleandmisel, et mõnes mõttes on eestlasi kindlasti väga vähe. "Eesti on rahvaarvu poolest nagu mõni New Yorgi linnaosa," tõi ta näite.
"Aga kas te teate mõnda linna, kus on nii palju kunsti, nii palju näitlejaid ja teadlasi? Ma arvan, et eestlaste seas on õudselt palju andekaid inimesi."
Näitlejaid peab tunnustama
Rammo jätkas, et kuna eestlasi on nii vähe, siis tuleb mõelda, kuidas oma riiki ülal hoida. Näitleja avaldas, et pelgalt tööstuse või põllumajandusega seda vaevalt teha saab. "Sellepärast tulebki kultuuri eest seista. Kui me ei seisa kultuuri eest, siis võib-olla saja aasta pärast eesti keelt ei olegi enam," selgitas Rammo näitlejatele stipendiumide jagamise tagamaid.
1000eurose stipendiumi üleandmiseks kutsus Linnateater kokku ürituse nimega Linnateatri Sõprade Klubi, mille eesmärk oli Linnateatri Leida Rammo fondile toetusraha koguda. Pidulikule üleandmisele eelnes põhjalik kultuuriprogramm, kus Linnateatri näitlejad esinesid laulude, proosatekstide ja luulega. Korraldati ka eelmisel hooajal äärmiselt populaarseks saanud teatriekskursioone.


authors:
Tiina Kõrtsini
Nii Sulidele Kui Parastajatele.
No Näed

description: Riigiprokuratuur süüdistab Keskerakonna endist esimeest Savisaart altkäemaksu võtmises, rahapesus, keelatud annetuste vastuvõtmises ja Tallinna linna raha omastamises.

title: Savisaar läheb kohtu alla

maintext:
Esitatud süüdistuse kohaselt võttis Savisaar Tallinna linnapeana altkäemaksu vastu ja nõustus sellega seoses oma tööülesannete täitmisega. Samuti süüdistatakse teda linnale eraldatud eelarveliste vahendite kuritarvitamises: Tallinna linnaeelarve raha kasutati 2013. aastal kohaliku omavalitsuse volikogu valimisreklaamide valmistamiseks.
Edgar Savisaar (Tiina Kõrtsini)
Kohtueelse menetluse käigus esitati kahtlustus mitmele linnavalitsuse ametnikule ja eraisikule. Seitsme ametiisiku suhtes lõpetas prokuratuur kriminaalmenetluse selle aluse puudumise tõttu, kuna ametnike tegevus ei olnud kantud tahtlusest omastada linna vara erakonnale ega sellega seotud inimestele. Seitsme inimese suhtes lõpetas prokuratuur kriminaalmenetluse oportuniteedi põhimõtetel. See tähendab, et prokuratuuri hinnangul on kahtlustuse saanud inimeste poolt toime pandud kuritegu tuvastatud, kuid nende süü ja roll kuriteo toimepanemisel ei olnud määrav. Kõnealustele inimestele on määratud rahaline kohustus, mis tasutakse riigituludesse, lisaks peavad nad hüvitama osaliselt kriminaalmenetluse kulud.
Riigiprokuratuuri juhtiv riigiprokurör Steven-Hristo Evestus selgitas, et kohtueelse menetluse ajal ühendati kolm menetluses olevat kriminaalasja, mille raames esitati süüdistus erinevate kuritegude toimepanemises. Kõnealuse kriminaalasja raames on arestitud konfiskeerimise asendamise tagamiseks sularaha kokku summas üle 200 000 euro.
„Kõnealuste juhtumite uurimisega oleme jõudnud järgmisesse faasi ehk süüdistusakti kohtusse saatmiseni. Kuna kohtumenetlus on veel ees, siis kriminaalasja raames kogutud tõendite ning süüdistuse sisu detailne avaldamine jääb kohtusaali,“ sõnas juhtiv riigiprokurör Steven-Hristo Evestus.
Kriminaalasja kohtueelset menetlust viis läbi kaitsepolitseiamet ning juhtis riigiprokuratuur. Eelistungi aega ei ole veel kohtu poolt määratud.
Keskerakonna ning Edgar Savisaare kaitsja, vandeadvokaat Oliver Nääsi sõnul on nii Edgar Savisaar kui Keskerakond on süüdistusakti kätte saanud.
"Ees seisab ettevalmistamine kohtumenetluses, järgnevalt määrab kohus aja korraldavaks eelistungiks, enne mida peavad kaitsjad esitama kohtule kaitseaktid ja taotlused," selgitas Nääs.


description: Sentimeetreid muudkui lisandub ja sul pole aimugi, mis võiks selle põhjuseks olla? Suure tõenäosusega tasub põhjust otsida sinu hommikuharjumuste seast.

title: Hommikused harjumused, mis võivad su paksuks teha!

maintext:
Näiteks on süüdi sellised harjumused:
1. Pidev kaua magamine. Inimestel, kes magavad regulaarselt üle 10 tunni, on enamasti kõrgem kehamassiindeks.
2. Pimedas enda valmis sättimine. Ärgates tasub koheselt kardinad akna eest tõmmata ja päevavalgus sisse lasta. Näiteks väidavad ühe uuringu tegijad, et inimesed, kes saavad hommikul päikesevalgust nautida on enamasti ka märgatavalt väiksema kehamassiindeksiga. Väidetavalt äratab päevavalgus üles ka keha ainevahetuse ning keha hakkab kiiremini kaloreid kulutama.
3. Voodi mitte korda tegemine pärast ärkamist. Uuringud näitavad, et inimesed, kes lähevad magama korda tehtud voodisse, magavad paremini kui need, kes lähevad segamini voodisse magama. Korraliku ööune magajate kehamassiindeks on aga madalam kui neil, kes magavad öösel halvasti.
4. Mitte kaalumine. Inimesed, kes ennast iga päev kaaluvad, on edukamad lisakilode eemale hoidmises.


title: Halliste vallas kadunud mees leiti surnuna

maintext:
Lõuna prefektuur andis teada, et 57-aastane kodust lahkunud Jaan leiti täna pealelõunal kahjuks surnuna.
Jaani nähti viimati 1. novembri keskpäeval, mil ta läks Viljandimaal Halliste vallas Sammaste külas kodutalu sauna juurde puid viima, kuid tund hiljem lähedased teda sealt enam ei leidnud.
Veel eilse õhtu vältel sõitis politsei läbi Jaani kodu ümbruse teid, suhtles tema tuttavate ja naabritega. Ka täna käis piirkonnapolitseinik veelkord mehe kodukandi inimestega vestlemas selgitamaks mehe võimalikku asukohta, kuid paraku tulutult
Viljandi patrulltalituse juht Alar Sadam selgitas, et täna pealelõunal veidi peale kella 13 teatas teehooldusmasina juht politseile, et avastas Heimtalist paar kilomeetrit Rimmu poole maanteekraavist mehe surnukeha. Politsei tuvastas, et tegemist on 57-aastase Halliste vallast kodutalu õuelt lahkunud Jaaniga.
Meedikute kinnitusel mehel väliseid vigastusi ning vägivallatundemärke ei tuvastatud, mehe surnukeha saadeti surmapõhjuste väljaselgitamiseks ekspertiisi.


authors:
Bana Alabed Twitter
Ai Kole Lugu

description: Aleppos elab 7aastane tüdruk Bana Alabed, kes teeb Twitterisse sissekandeid sellest, kuidas ta sõjakeerises oma igapäevast elu elada püüab.

title: Aleppost blogi pidav väike tüdruk andis Twitteris teada, et tema maja pole enam ning ta võib iga hetk surma saada

maintext: Last message - under heavy bombardments now, can't be alive anymore. When we die, keep talking for 200,000 still inside. BYE.- Fatemah


description: Ameerika Ühendriikides on täna pärast skandaaliderohket kampaaniat valimispäev. Homme hommikul saab selgeks, kas ameeriklased valisid alates tuleva aasta 20. jaanuarist neljaks aastaks Valgesse Majja esimese naispresidendina demokraat Hillary Clintoni või vabariiklane Donald Trumpi.

title: Hillary Clinton? Donald Trump? Ameeriklased valivad uut presidenti

maintext:
Kuna Hillary Clinton on juba pikki aastaid kuulunud poliitilise eliidi hulka ja olnud nii esileedi, senaator kui ka välisminister , siis tähendab tema saamine järgmiseks presidendiks laias laastus senise poliitika jätkumist. Lihtsad ameeriklased süüdistavad Clintonit eelkõige pangandusringkondade huvide teenimises.
Valijad on tänastel presidendivalimistel seatud raske valiku ette, sest nii demokraat Hillary Clinton kui ka vabariiklane Donald Trump on rahva silmis ebapopulaarsed kandidaadid. See tähendab, et valik tuleb teha kahe halva kandidaadi vahel.
Ameerika Ühendriikides on täna pärast skandaaliderohket kampaaniat valimispäev. Homme hommikul saab selgeks, kas ameeriklased valisid alates tuleva aasta 20. jaanuarist neljaks aastaks Valgesse Majja esimese naispresidendina demokraat Hillary Clintoni või vabariiklane Donald Trumpi .
Need ameeriklased, kes soovivad näha riigis muutusi, annavad täna oma hääle Donald Trumpile, kes, tõsi küll, võib presidendina osutuda ettearvamatuks. Trumpi poolt hääletajad lohutavad end mõttega, et praegusest oluliselt halvemaks enam minna ei saa. Pealegi ei valitse president üksi, vaid teda ümbritseb nõunike tiim.
Tasavägine heitlus
Avaliku arvamuse küsitluste tulemused lubavad tasavägist heitlust, kuid Hillary Clintoni šansse valituks saada hinnatakse Donald Trumpi omadest paremaks.
Ameeriklased ei saa tegelikult presidenti otse valida. Täna valitakse 538 valimiskogu liiget ehk valijameest, kes omakorda valivad presidendi 41 päeva hiljem ehk siis tänavu 19. detsembril. Võidu tagab 270 valijamehe toetus.
Osariigiti on valijameeste arv vägagi erinev ja sõltub osariigi elanike arvust. Nii annab näiteks California 55 valijameest ning Põhja-Dakota ja Washington DC vaid kolm valijameest.
Osariigis enim hääli saanud kandidaat saab üldjuhul selle osariigi kõigi valijameeste hääled endale. Erandiks on Maine ja Nebraska, kus valijamehed jagunevad kandidaatide vahel proportsionaalselt saadud häältele.
Avaliku arvamuse küsitluste tulemustele toetudes oli Hillary Clinton eilse seisuga enam-vähem kindlalt taganud endale 203 valijamehe ja Donald Trump 164 valijamehe toetuse, vahendab sõltumatu portaal realclearpolitics.com. Võidust lahutas Clintonit 67 ja Trumpi 106 valijameest.
Teisisõnu, Trumpil tuleb võidu saamiseks olla täna Clintonist edukam nendes osariikides, kus valimistulemusi peetakse lahtiseks. Tänavu on neid osariike vähemalt 12: Florida, Põhja-Carolina, Ohio, Indiana, Missouri, Põhja-Dakota, Montana, Virginia, Pennsylvania, Colorado, New Mexico ja Nevada. Kõige olulisemaks peavad nii demokraadid kui ka vabariiklased võitu Ohio osariigis.
Tegelikult on kümned miljonid valijad oma otsuse juba teinud, sest 42 osariigis sai hääle anda isegi kuni 45 päeva enne tänast valimispäeva.
Ekspertide arvamused lahknevad
USA statistikaguru Nate Silver ennustas 2012. aastal õigesti valimistulemused kõigis osariikides. Tema prognoosi järgi võidab tänavused presidendivalimised 70%-lise tõenäosusega Hillary Clinton.
Washingtonis Ameerika Ülikoolis ajalooprofessorina töötav Allan Lichtman on suutnud alates 1984. aastast prognoosida õigesti kõigi presidendivalimiste võitjad. Lichtman juhindub enda koostatud 13punktilisest süsteemist, mida ta nimetab "Võtmed Valgesse Majja". Süsteemi koostamisel analüüsis Lichtman aastatel 1960 – 1980 toimunud presidendivalimisi.
Tänavuste valimiste eel nägi Lichtman, et need võidab napilt Donald Trump. Lichtman tunnistab samas, et seekord oli prognoosimine märksa raskem, sest varem ei ole Donald Trumpi sarnast kandidaati presidendivalimistel osalenud.
Olenemata sellest, kes võidab presidendivalimised, võib juba täna öelda, et riik jääb lõhestatuks ka järgmise presidendi valitsemisajal.
USA presidendivalimistel on võimalik ka patt
Teoreetiliselt on võimalik, et nii Hillary Clinton kui ka Donald Trump saavad tänaste valimiste tulemusena 269 valijamehe toetuse. Sel juhul valivad presidendi kongressi esindajatekoja 435 liiget ja asepresidendi senati 100 liiget. Viimati juhtus nii 1876. aastal.
Olgu lisatud, et täna valitakse uuesti kõik 435 esindajakoja liiget, kolmandik senati liikmetest ning 12 osariigis toimuvad ka kubernerivalimised. Avaliku arvamuse küsitluse põhjal võidavad esindajakoja valimised vabariiklased, kellel on ka senises koosseisus veenev enamus. Senativalimistel on aga oodata tasavägisemat heitlust.
Kui need prognoosid paika peavad ja presidendivalimised peaks minema kongressi esindajatekotta, siis saab presidendiks vabariiklane Donald Trump.
Välistada ei saa ka võimalust, et tänased presidendivalimised osutuvad sedavõrd tasavägiseks, et mõnes osariigis tuleb hääled uuesti üle lugeda. Nii juhtus näiteks 2000. aastal ning ka sellest polnud abi.
USA ülemkohus tühistas 35 päeva pärast valimisi häältega 7:2 Florida ülemkohtu otsuse lubada häälte käsitsi ülelugemist ja tänu sellele otsusele kuulutati Florida osariigis võitjaks vabariiklane George W. Bush.
Kinnitatud valimistulemuste järgi võitis Florida valimised Bush 537 enamhäälega. Demokraatide kandidaat Al Gore väitis, et sedelite käsitsi ülelugemine andnuks võidu temale. Florida võitja sai 25 valijameeste häält ja koha Valges Majas.
Al Gore võitis tegelikult 2000. aasta valimistel üleriigiliselt antud enam kui 100 miljoni hääle juures George W. Bushi 300 000 häälega ning neljandat korda USA ajaloos sai presidendiks rahvahääletusel kaotanud kandidaat.
Tänavu on üleriigiliste arvamusküsitluste soosik olnud Hillary Clinton, kuid tema edumaa oli eilse seisuga kõigi küsitluste keskmise tulemusena vaid kaks ja pool protsenti ehk 46,8% Trumpi 44,3% vastu. Veel oktoobri keskel edestas Clinton Trumpi seitsme protsendiga. Lubatud viga on arvamusküsitlustel kolm protsenti mõlemale poole.
Barack Obama osutus nõrgaks presidendiks
Kaheksa aastat tagasi tegid ameeriklased ajalugu, kui nad valisid 4. novembril 2008 esimest korda riiki juhtima mustanahalise presidendi Barack Obama . Nii USAs kui ka mujal maailmas valitses eufooria. Loodeti paremat tulevikku, mida Barack Obama oli valimiskampaania ajal lubanud.
Barack Obama osutus nõrgaks presidendiks (Reuters / Scanpix)
Järgmistel presidendivalimistel 6. novembril 2012 kandideeris Barack Obama teiseks ametiajaks. Ja kuigi nelja aasta tagusest eufooriast olid järel vaid riismed, andsid ameeriklased talle uue võimaluse.
Obama võttis taas võidu eelkõige tänu õrnema soo esindajatele. Nii andis 55% naistest oma hääle Obamale ja vaid 43% eelistas vabariiklast Mitt Romneyt.
Obama lubas neli aastat tagasi peetud võidukõnes, et parim seisab alles ees. "Meie majandus on tervenemas, sõja aastakümme lõppemas. Pikk kampaania on nüüd läbi. Ma olen teilt õppinud.
Ja te olete teinud minust parema presidendi. Ja teie lugude ja teie võitlustega pöördun ma Valgesse Majja tagasi palju kindlameelsema ja inspireeritumana kui kunagi varem," rõhutas Barack Obama, seistes 10 000 juubeldava toetaja ees.
Nüüd tõdevad sõltumatud poliitikavaatlejad, et ka neli aastat tagasi antud lubadused osutusid taas tühjadeks sõnakõlksudeks. Ligi kaheksa aastat maailma võimsaimat riiki juhtinud Barack Obama on osutunud nõrgaks presidendiks nii sise- kui ka välispoliitikas.
USA on lõhestunud kaheks vastandlikuks leeriks ning sisuliselt on läbi kukkunud ka tervishoiureform, mida algselt reklaamiti Obama suure eduna.
Veelgi hullema pärandi jätab praegune president maha välispoliitikas. Ta sai 2009. aastal avansiks Nobeli rahuauhinna, kuid on osutunud täiesti abituks Süüria kodusõja lõpetamisel. Vaenlased USAd enam ei karda ja liitlased ei usalda.


description: jean-Elektroonilise popmuusika üks suunanäitajaid Jean-Michel Jarre, kel selja taga enam kui 40aastane muusikukarjäär, astus täna õhtul esimest korda Eestis üles. Tallinna Saku suurhalli kogunes täismaja, peamiselt meelitas prantslane kohale 40. eluaastais publikut.

title: GALERII | USKUMATU ŠÕU: Jean-Michel Jarre'i kontsert võttis silme eest kirjuks

maintext:
68aastane, kuid süntesaatori taga nooruslikult hüplev Jarre tänas eestlasi selle eest, et kuigi nõukogude ajal oli lääne muusika keelatud, leidus siiski ka siinpool raudset eesriiet inimesi, kes tema tegemistest teadsid ja tema muusikat armastasid.
Muusik pajatas ka, et kohtas täna pärastlõunal mõningaid eesti fänne, kes rääkisid, et jõudsid tema muusika juurde tänu loole "Souvenir of China". Seda pala esitas Jarre ka kontserdil, mis kestis tunni ja kolmveerandi jagu.
Kui kontsert oli üle tunni aja kestnud, kutsus Jarre publikut istekohtadelt tõusma, lava ette koguneski mitu rida tantsijaid.


authors:
Uus Reagan On Ametisse Astumas..
Kes

title: ÕHTULEHE VIDEO | Simson: nii suure riigi presidendivahetus on alati tähenduslik

maintext:
Kadri Simson sõnas Õhtulehele USA presidendivalimiste peol veel enne tulemuste teadasaamist, et nii suure riigi presidendivahetus on tähenduslik ja kindlasti mingil määral mõjutab see ka Eestit.
"Mingil määral kindlasti mõjutavad - nii suure riigi presidendivahetus on alati tähenduslik. Aga tuleb silmas pidada, et kuna USA presidendil on määramatult enam võimu kui Eestis ühelgi ametimehel, siis ka tema tugineb ametnikele, eluaegsetele professionaalidele, kesiganes selliseid äärmusi tasakaalustavad," sõnas Simson.
Vaata pikemalt videost!


authors:
Andra Nõlvak
Tiina Kõrtsini
Piret Pappel
Kristjan Väli
Helen Pentsa
Viljandi
Kenno Soo
Töö Käib

description: Täna, 2. novembril sajab lund ja tuiskab, kohati võib sadu tugev olla, kuigi päeva jooksul peaks laussadu muutuma katkendlikumaks ja nõrgemaks ja võib tekkida pikemaid sajupause. Ilmateenistus hoiatab, et keeruliste ilmaolude tõttu on liiklusolud paiguti rasked.

title: ILMABLOGI | Lumesaju ja libeduse tõttu on liiklusolud paiguti rasked

maintext:
Andra Nõlvak
Täna hommikul kella kuue ajal juhtus liiklusõnnetus Ääsmäe viaduktil. Välismaalasest veokijuht kaotas libedal teel juhitavuse ja paiskus sõidukiga külili. Reka on risti keset teed ja tee on Pärnusse sõitval suunal kinni. Rekajuht on nõutu. "Ai-ai-ai," sõnab ta pead vangutades. Mees on pidanud abi ootama juba pea viis tundi. Siiski õnnelik õnnetus, kuna mees avariis viga ei saanud.


authors: Aga Kui Musta Mantlit Või Kleiti Vüi Ülikonda

title: Tahad rikas välja näha? Siis tuleb kanda seda värvi riideid!

maintext:
Kui tahad endast võimalikult jõuka inimese muljet jätta, siis tasub varuda garderoobi üht teatud värvi riideid.
Kes arvab nüüd, et rikkaks teevad musta värvitooni riided, eksib rängalt. Jõukust sümboliseerib hoopis üks teine värvitoon, kirjutab veebiportaal She Finds.
Nimelt muudab iga outfiti kallimaks väidetavalt kaamelikarva värv. Stiilieksperdid väidavad, et just selles neutraalses värvitoonis on midagi sellist, mida inimesed seostavad jõukusega. Näiteks kaamelikarva mantel on üks levinumaid viise, kuidas oma odavatest riietest veidi kallim mulje jätta.


title: Vatikan: kolmas maailmasõda algab vee pärast

maintext:
Vatikani alaline vaatleja ÜROs peapiiskop Bernardito Auza esines ÜRO Julgeolekunõukogus ettekandega, mis oli pühendatud joogivee defitsiidile, vahendab Vatikani raadio.
Auza juhtis tähelepanu paradoksile, et kuigi kaks kolmandikku Maa pinnast on kaetud veega, väheneb magevee kättesaadavus pidevalt. Vatikani esindaja juhtis tähelepanu tendentsile privatiseerida ja muuta vesi kaubaks.
Paraku muutub joogivesi nõnda vaesematele vähem kättesaadavaks ja koos sellega ka järjest suuremaks konfliktiteguriks. Auza sõnul rääkis paavst Franciscus juba kaks aasta tagasi, et veenappus on väga tõsine probleem, mis võib viia sõjani, ka maailmsõjani.
Joogivee puudujäägi teema tõstatas ÜRO Julgeolekunõukogus Senegal. Senegali koostatud resolutsiooniprojektis märgitakse: kui tülid nafta ja maa pärast on konfliktide põhjus praegu, siis tülid vee pärast võivad viia konfliktideni tulevikus, kui midagi olukorra parandamiseks ette ei võeta.
Senegaliga on sama meelt ka ametist lahkuv ÜRO peasekretär Ban Ki-moon, kes meenutas, et tüli vee pärast on juba viinud konfliktideni Darfuris ja Afganistanis.


title: Küsimus | Kas pahameel 24-tunnise etteteatamisega kaitseväe õppuste üle on õigustatud?

maintext:
Õhtuleht uuris riigikogu liikmelt Madis Millingult, kas pahameel riigikaitseseaduse muudatuse üle, mis lubab reservväelasi vaid 24tunnisega etteteatamisega õppustele kutsuda, on õigustatud, ja kas ajateenistus tuleks muuta kohustuslikuks ka naistele.
Madis Milling, riigikogu liige ja Kaitseliidu leitnant, Reformierakond: Me elame julgeolekureaalsuses, mis ei ole tekkinud meie endi soovil. Tõepoolest – riigikaitse ei ole mugav asi ja maksab ka palju. Kuid kindlasti ei tasu tekitada paanikat ja arvata, et nüüd hakatakse kõiki reservväelasi kohe 24tunnise etteteatamisega õppustele kutsuma. Uus seadus loob lihtsalt uue võimaluse, arvestades muutunud julgeolekuolukorda. Samuti ei tasu arvata, et kohe rakendatakse ka maksimaalset õppuste päevade arvu – 60 päeva. Seda ei ole taasloodud kaitseväes kordagi tehtud. Kindlasti piirduvad nii-öelda välkõppused nädalavahetusega või nädalaga. Ka suurõppusel „SIIL“ olid reservväelased metsas maksimaalselt kümme päeva.
Omaette teema on aga saamatajääv töötasu. Reformierakonnal oli plaan luua nii-öelda kaitsepalk ehk siis kompenseerida reservväelasele õppustel oldud aja eest saamata jäänud töötasu 100 protsenti. Eelmistel koalitsiooniläbirääkimistel jäi sellest sotside ja IRLi survel järele 50 protsenti. Milline saab olema uue koalitsiooni seisukoht selles küsimuses, näitab tulevik.
Alati on inimesi, kes mõistavad riigikaitse olulisust ja oma isiklikku rolli selles ja on ka inimesi, kes arvavad, et riigikaitsega peaks tegelema keegi teine. Ja naiste ajateenistus peaks olema jätkuvalt vabatahtlik.


authors:
Mister X
Odav Populaarsus

title: Talvik: nõukogude sundpolitiseerimine ei piirdu Riigikogu liikmetega

maintext:
Vabaerakond on seisukohal, et riigiettevõtete ja sihtasutuste nõukogude sundpolitiseerimine on märksa sügavam probleem kui Riigikogu liikmete osalus nendes, sest erakonnad on harjunud oma liikmeid sinna tänutäheks massiliselt “ära paigutama“.
„Kui IRL ja sotsid soovivad nõukogude sundpolitiseerimise probleemiga tõsiselt tegelda, siis vaadaku tõele näkku: nõukogudesse on paljud inimesed määratud lojaalsuse või põimunud huvide tõttu. Riigikogu liikmed on nende seas vaid jäämäe tipp. Nõukogu avalikkuse huvides tehtav järelevalve on tagaplaanil. Tarvis on muuta kogu määramise süsteemi ja eelistada pädevaid inimesi parteiliselt truudele omadele,“ ütles Vabaerakonna saadik Artur Talvik.
„Näiteid: ettevõte Eesti Loots nõukogu esimees on sotsides lahustunud Vene Erakond Eestis endine juht Tšerepanov, sama ettevõte nõukogus on Tartu linnapea reformierakondlane Urmas Klaas, kes on veel kahe sihtasutuse nõukogus; sotside juhatuse liige Kaarel Rüütli on pandud nii Keskkonnauuringute Keskuse kui RMK nõukogu liikmeks; Kaitseministrina riigisaladustega hooletult käitunud reformar Margus Hanson on Eesti Loto nõukogus koos IRL-i endise riigikogu liikme Lauri Vahtrega. KredExi nõukogus on IRL-i aseesimees Kaia Iva. Loetelu on pikk,“ ütles Talvik.
Talviku sõnul toetab Vabaerakond nõukogude liikmete määramise korra täielikku muutmist, et lõpetada nõukogude sundpolitiseerimine ja loodab koostööle teiste erakondadega.
„Riigi huvisid saavad kaitsta kas sõltumatud ja professionaalsed riigiametnikud või konkurssiga valitud spetsialistid. Nõukogu töö on panna paika olulisemad arengusuunad ning teostada järelevalve, mitte pakkuda preemiat tublidele erakondlastele,“ ütles ta.


authors:
Tige Kala
Äkki Võtaks Tagasi

title: Juhtkiri | Bussifirmad tuleb vastutusele võtta

maintext:
Nädalavahetusel Tallinnast Riiga teel olnud bussis viibijatel vedas: tänu tähelepanelikele reisijatele õnnestus politseil buss peatada enne, kui ebakindla sõidustiiliga silma paistnud ja joobnuks osutunud bussijuht õnnetuse põhjustanuks. Et bussis oli ka naine, kel on bussijuhtimisõigus, jõuti turvaliselt Läti piirini, kus juhtimise võttis üle järgmine bussijuht. Kahjuks on vaid mõne kuu jooksul juba mitmendat korda põhjust rääkida joobes bussijuhtidest – septembris tabati ühel päeval roolist suisa kaks joobetunnusega juhti, paar nädalat varem põhjustas avarii lapsi tantsulaagrisse vedanud kriminaalses joobes bussijuht.
Ehk just sellepärast, et ükski neist joobes bussijuhtidest pole põhjustanud inimohvriga lõppenud õnnetust, on bussifirmade reageering olnud sama: reisijate ees on vabandatud ja peatatud juhtimisõigusega juht on ametist kõrvaldatud. Kuid muus osas näib bussifirmade töö jätkuvat endistviisi. Kuni järgmise sarnase juhtumini.
Ometi annaks bussireisijate ja kaasliiklejate turvalisuse kindlustamiseks veel palju teha – nii peaks alkolukk olema iseenesestmõistetavalt kõikides reisijaid vedavates bussides. Kuid et ka alkolukku saab petta, tuleks bussijuhtide kainust kui mitte iga kord, siis vähemalt pisteliselt kontrollida ka vahetult enne sõitu minekut. Selliste lisakulutuste tegemiseks, mis tagaksid, et Eesti teedele purjus bussijuhte enam ei jõuaks, võiks bussifirmasid motiveerida krõbedad trahvid neile teenusepakkujatele, kelle alluvuses töötab ebakaine juht.
Bussireisile pileti ostnu ei peaks muretsema, kas bussijuht on ikka kaine. Seda enam, et tal pole muud võimalust selles veendumiseks, kui kutsuda politsei. Selleks ajaks, kui politsei jõuab purjutanud juhti kinni võtma, võib õnnetus aga juba juhtunud olla. Reisijate turvalisuse pärast peaks muret tundma eelkõige bussifirma, kes ei tohiks purjutanud juhti rooli tahagi lasta.


authors:
Reuters
Scanpix
Mind Ka Ei Huvita

description: Ameerika Ühendriikide 45. presidendi Donald Trumpi eraelu on olnud kirjum kui vikerkaar. Kes eestlannadest on Trumpiga kohtunud? Kui palju on tal lapsi ja lapselapsi? Tee test ja kontrolli oma teadmisi!

title: TEST | Kui palju tead Donald Trumpi eraelust?

maintext: Mis on taktitunne?Taktitunne on see, kui halli peaga mees nooruslikule daamile, kellel on roosad palged, meelde tuletamata jätab, et nad on koos koolis käinud.


title: Kaarel Tarand | Kas president peaks ka satanistide või kloriidisööjate „koguduses“ kaasa tegema?

maintext:
Õhtuleht: President Kersti Kaljulaid otsustas loobuda ametisse astumise päeval tema auks korraldatavast tänujumalateenistusest. Kas kogu rahva presidendiks pürgija peaks usuringkondade pakkumistele vastutulelikum olema?
Kaarel Tarand, kolumnist: See oli presidendist väga tark ja vastutustundlik mõte hoiduda mis tahes jumalateenistusel osalemisest ja see näitab ühtlasi, et president on põhiseaduse § 40 mõttest hästi aru saanud, erinevalt oma eelkäijatest. Et kirik on riigist lahutatud, siis ei saa kuidagi mingist riigi ja kiriku lähenemisest või kaugenemisest rääkida. Lahusolu on lahusolu.
Ükski valitsusväline organisatsioon, ei kogudus, erakond, selts, liit ega vabakond kokku ei saa tekitada kohustuslikke ridu presidendi kalendrisse. Sama käib ka ettevõtete kohta. Kogudustel on vaba voli oma usulisi toiminguid läbi viia, aga miks peaks avaliku võimu esindajad just ametiisikutena sellest narrusest osa võtma?


title: President Kaljulaid Soome lehele: peame rohkem turundama, minema uutele turgudele ja looma uusi brände

maintext:
Eesti uus president Kersti Kaljulaid toetab pigem vabaturumajandust, kuid Eesti majandust ei ole võimalik tema hinnangul turgutada Soome näitel, vaid pigem muude lahenduste, näiteks e-kodakondsuse kaasabil.
Ajalehele Kauppalehti antud intervjuus räägib Kaljulaid, et lisaks e-kodakondsusele muutub oluliseks ka tuleval kevadel Soome ja Eesti vahel loodav X-tee ehk MTÜ Koosvõimelahenduste Instituut.
"Rahvusvahelised ettevõtted ei tule enam siia tavapärase tehnoloogiaga valmistama tooteid traditsioonilisele turule mitte seepärast, et siin oleks odavam. Me ei ole neile enam lahendus konkurentsivõimega kaasnevatele probleemidele. Peame ise muutuva innovatsiooniliidriteks. Ja see on juhtumas: IKT-sektor toodab juba 4,6 protsenti (bruto) sisemajanduse kogutoodangust. Tunneli lõpus paistab valgus," selgitab Kaljulaid.


title: Millised soolased snäkid aitavad tegelikult kaalu langetada?

maintext:
Kui tahad kaalu langetada, siis paljud sellised snäkid, mille puhul ei oleks seda iial arvanud, võivad suureks abiks olla.
Kes nüüd arvas, et kartulikrõpse võib ikkagi näost sisse ajada ja loota, et kaal väheneb, peab pettuma. Samas on väga palju sellised soolaseid snäkke, mille söömisel ilmselt ei arvaks, et need kuidagi vööümbermõõtu võiksid vähendada aidata, kirjutab Woman's Health Magazine.
Näiteks:


title: Kultussari "Salatoimikud" jõuab verivärskete osadega TV3-e ekraanile!

maintext:
See on kindlasti maailma kõige kuulsam paranähtuste põnevussari, mis on üle kümne aasta vaikinud. Kuid nüüd on nad tagasi ja on taas aeg minna salapärasele teekonnale FBI agentide Dana Scully ja Fox Mulderiga. Legendaarsete "Salatoimikute" verivärsked osad jõuavad TV3-e vahendusel televaatajate ette alates 7. detsembrist.
Maailma kõige kuulsam paranähtusi uuriv paar Mulder ja Scully on tagasi pärast 13 aastat. Nüüd aastaid hiljem avatakse siiani varjatuna püsinud ning veelgi süngemad "Salatoimikud". Emmyde ja Kuldgloobustega pärjatud ulmesarja uus hooaeg on vaatemängulisem ja põnevam kui kunagi varem. Kuus uut episoodi toob vaatajate ette sarja looja Chris Carter ning peaosades mängivad taas David Duchovny ja Gillian Anderson. “Hea uudis on see, et maailm on muutunud veelgi veidramaks, mistõttu on praegu ideaalne aeg need kuus lugu rääkida,” ütles sarja looja Carter.
"Salatoimikud" alustas 1993. aastal ning kestis üheksa hooaega, mis on teinud sarjast kõige kauem teleekraanil püsinud paranähtuste põnevussarja kogu teleajaloos. Samuti on peetud sarja üheks edukaimaks teledraamaks läbi ajaloo. Sarja põhjal tehti kaks täispikka kinofilmi. Seriaali keskmes on kaks FBI eriagenti, Dana Scully ning Fox Mulder, kes uurivad müstilisi, lahendamata jäänud ja paranormaalseid juhtumeid. Mulder (Duchovny) usub tulnukate olemasolusse ning on avatud paranormaalsetele nähtustele, samas kui tema teadlasest partner Scully on skeptik ning otsib ennekõike teaduslikke seletusi neile juhtumitele.
Verivärske “Salatoimikute” hooaeg TV3-e ekraanil alustab 7.detsembrist kell 22.35.


authors:
Andres Putting
Ekspress Meedia

description: Tartumaal elav naine avaldab oma Facebooki lehel suurt tänu päästjatele, kes päästsid leekide eest tema kodu.

title: Naine tänab Annelinna, Tartu ja Alatskivi päästjaid: "Aitäh teile, VAPRAD MEHED, et päästsite meie kodu"“


authors: Reuters Scanpix

title: Venemaa riigiduuma saadikuid ootab tööluusi eest kopsakas trahv

maintext:
Tänavu 18. septembril valitud Venemaa riigiduuma seitsmenda kooseisu liikmete palk on praegu 383 987 rubla (5469 eurot). Eile otsustas riigiduuma, et saadikute finantsvastutuse reglementi tuleb muuta. Nüüdsest kaotab ilma mõjuva põhjuseta istungitelt puudunud saadik kuuendiku kuupalgast ehk ligi 64 000 rubla. Kokku on riigiduumas 450 saadikut. Tööluusi tegijaks loetakse edaspidi saadik, kes jätab end ilma mõjuva põhjuseta plenaaristungi ajal registreerimata. Registreerimisi on kolm: kell 10, 12 ja 16. Vajalik on end kirja panna vähemalt ühel kellaajal. Puudumise mõjuv põhjus on ajutine töövõimetus, komandeering kodu- või välismaal ja vastutusrikaste ülesannete täitmine väljaspool parlamendihoonet, näiteks osalemine riiginõukogu ja julgeolekunõukogu istungil.
Miks on trahvi suurus kuuendik kuupalka? Asespiiker Sergei Neverovi sõnul on riigiduumas ühe kuu jooksul kuus plenaaristungit. Seetõttu on ka loogiline, et ühelt istungilt mõjuva põhjuseta puudumist trahvitakse kuuendiku kuupalgaga.
Kui aga keegi ei osale rohkem kui ühel plenaaristungil, siis tõuseb vastavalt trahvi suuruski. Kui keegi näiteks ei käi kuu jooksul ühelgi plenaaristungil, siis jääb ta ilma tervest kuupalgast. Neverovi arvates tuleks minna veelgi kaugemale. Kui mõni saadik jätab parlamenditöös terve kuu mõjuva põhjuseta vahele, siis peaks saama tõstatada parlamendimandaadist ilmajätmise küsimuse. Reglemendis seisab veel, et kõigi trahvitute nimed ja trahvi suurused avaldatakse riigiduuma ametlikul veebileheküljel. Tasub teada, et 21. oktoobril kiitis riigiduuma heaks reglemendimuudatused, mis keelustavad saadikutel hääletada volituse alusel kolleegi eest. See tähendab, et vajalik on isiklik kohalolek. Novembri algul keelustati riigiduuma saadikutel ametiautode kasutamine kaugemal kui 50 kilomeetrit Moskvast.


description: Lõuna Ringkonnaprokuratuur taotles kahe joobnuna roolist tabatud mehe vahistamist. Tartu Maakohtu loal võeti üks meestest kaheks, teine kuni kuuks ajaks vahi alla.

title: Paadunud roolijoodikud said šokivangistuse


authors:
Mikhail Metzel
Selleks Ajaks Valmivad Ülipaksu Tallaga
Mehel On Olemas Mehe Ehe . Mõistus .

description: Kreml teatas täna, et Venemaa president Vladimir Putin ja tema tulevane USA kolleeg Donald Trump ei kohtu enne järgmise aasta 20. jaanuari ehk päeva, mil Trump ametivande annab.

title: Kreml: Trump ja Putin ei kohtu enne 20. jaanuari


authors:
Teet Malsroos
Vanaema Maalt
Rahvas Arvab

title: Valitsusest kõrvale tõrjutud Vabaerakond soovitab ministrite arvu vähendada

maintext:
Vabaerakonna kinnitusel hääletab selle saadikurühm Jüri Ratase riigikogus peaministriks kinnitamise vastu, sest vaatamata sõnadele pole Vabaerakonna programmiliste põhimõtetega kuigivõrd arvestatud. Kassi-hiire mäng Vabaerakonna kaasamisega näitab kogu kolmiku ja Jüri Ratase kui võimaliku peaministrikandidaadi otsustusvõimetust.
„Rõhutame, et Eesti poliitika avatumaks ja läbipaistvamaks muutmiseks mõeldud demokraatiapakett loodavat valitsust ei huvita ning sotsiaalmaksu lagi ja selle põranda tühistamine ei ole päevakorras,“ ütles Vabaerakonna esimees Andres Herkel.
„Vabaerakonna juhatus on 10. novembril otsustanud, et oleme valmis koostööd tegema ja valitsusvastutust kandma, meil on selle pädevusi ja kogemusi. Kolme erakonna esimehed lükkasid pidevalt kohtumisi edasi, vahest ütlesid, et on koostöös meiega huvitatud. Seejärel andsid signaale, et meie demokraatia tugevdamise ideed on laual,“ ütles ta.


title: Ben Afflecki poeg sai prints George'i käest nohu

maintext:
“Võin nüüd Samile öelda, et ta sai Inglismaa kuninga käest nohu!” naeris Hollywoodi täht Ben Affleck hiljutises intervjuus.
Kui näitleja koos oma nelja-aastase poja Samueliga hiljaaegu Londonis viibis, käisid nad mängutoas, teadmata, et sealsamas on lustimas ka prints Williami kolmeaastane poeg George koos poolteiseaastase õe printsess Charlotte’iga. “Märkasin, et teised täiskasvanud olid pinges. Kõik olid väga peenelt riides ja neil olid kõrvas klapid. Mõtlesin, et laste mängutoa kohta on siin küll karmid turvameetmed.”
Affleck mõistis alles lõpuks, kelle pärast turvamehed valvsad olid. “Mõistsin, et minu lastega mängivad prints George ja printsess Charlotte.” Mõne päeva pärast hakkas Beni pojal Samil nina tilkuma. Afflecki kahtlus langes pisiprintsile.


authors:
Toomas Tatar
Laura Oks

title: Sisearhitekt Maile Grünberg: "Ma olen uue NUKU teatrisaaliga tõesti väga rahul."

maintext:
"Nukuteatri näitlejad kiidavad, et uues saalis on väga hea akustika," lausub NUKU teatri uue saali sisekujundaja Maile Grünberg. "Ma olen uue NUKU teatrisaaliga tõesti väga rahul. Pidin väga tõsiselt mõtlema, mida teha algideega, et see on Ferdinand Veike saal. Algusest peale oli selge, et see ei saa olla tavaline ruum, vaid teistsugune."
Teistsugune, nagu Maile Grünberg koos tütar Elinaga kujundas, see 422kohaline saal ongi.
Maile Grünberg (Laura Oks)
"Mul on väga hea meel, sest ega sellist teist saali Eestis ikka ole," sõnab Maile, kui kirjeldab saali seinte valgusnooli, mille värvi saab vahetada. "See oli raske ülesanne, aga tulemuse üle olen päris uhke."
Nukuteatri vastne laiendus hõlmab 1400 ruutmeetrit. Punane ja must. Üksi fuajee paistab sisenejale ehtsa lavakujundusena, mis veel kohvikust ja klaasitud treppidest kõnelda.


authors:
Mattias Tammet
Aga Selleks

title: Kirvega meest taga ajanud Krista: “Ma ei mõelnud muud, kui et see pätt tuleb kinni saada!”

maintext:
Eile tunnustati aumärkidega 19 tavalist kodanikku, kes aasta jooksul aitasid kurjategijaid tabada või tulid õigel hetkel teistele appi. Krista Roolaid teadis juba varem, et inimenetüüp, kes kõigepealt teda taga ajas ja keda ta seejärel ise taga ajas, saadi samal õhtul kätte. Aga suured silmad tegi temagi. “Ma ise imestasin ka! Mina teadsin, et ma ajasin kirvemeest taga, aga nüüd ma kuulsin, mis tal veel põues oli,” räägib Krista. Nimelt mainiti aumärkide jagamisel, et mehelt leiti peale kirve veel torutangid, haamer ja kaks nuga. 27. veebruaril jalutas Krista harjumuspäraselt Mustamäelt kesklinna tööle, kui kuulis Kristiines järsku selja taga karjumist. “Nägin, et naine oli pikali ja suur mees peksis teda – talvisel ajal – tanksaabastega. Käte ja jalgadega. Valimatult. Kuulsin kontide krõbinat. Naine röökis täiest kõrist,” meenutab Krista.
“Läksin vahele, et mis te teete – politsei ootas juba toru otsas. Siis ta nägi, et ma räägin, ja see ärritas teda. Selle peale võttis ta põuest kirve ja hakkas mind taga ajama. See ei olnud väike köögi-lihakirves vaid korralik puude lõhkumise kirves,” meenutab Krista. “Meid lahutas poolteist-kaks meetrit. Kui ta tõstis kirve pea kohale, siis mul oli tunne, et ma ei suuda mitte sammugi edasi astuda. Et vajun lausa silda. Aga ma vist hüppasin eemale.”
Mõnda aega ajas hullumeelne Kristat taga, aga nähes, et sportlik naine on temast kiirem, asus eemale jalutama. “Politsei ütles telefonis, et minge järele. Ma läksin. Ta nägi, siis pani ta jooksu. Siis panin mina ka tema järel jooksu,” räägib Krista. Tagaajajast oli saanud tagaaetav. Mees pääses siiski enne politsei kohale jõudmist põgenema. Politsei viis šokeeritud Krista tööle. “Ma töötan Draamateatri kassas. Ma ei tea, mis näoga ma seal tööd tegin. Üks inimene ostis teatripiletid ja tuli tunni pärast tagasi, kinkis mulle karbi kooke. Ma vist vaatasin teda nii hirmunud näoga,” naerab Krista. Ta meenutab, et mõni aeg hiljem helistas politsei ja tänas teda. “Öeldi õhtul ka, et ärge enam muretsege – me saime ta juba kätte,” meenutab Krista.